Projekts

**LATVIJAS REPUBLIKAS MINISTRU KABINETS**

2018. gada Noteikumi Nr.

Rīgā (prot. Nr. .§)

**Noteikumi par iedzīvotāju ienākuma nodokļa deklarācijām**

**un to aizpildīšanas kārtību**

*Izdoti saskaņā ar likuma*

*"Par iedzīvotāju ienākuma nodokli"
18.panta desmito daļu, 19.panta 5.5 daļu*

*un 38.panta otro daļu*

**I. Vispārīgie jautājumi**

1. Noteikumi nosaka:

1.1. gada ienākumu deklarācijas un tās pielikumu (turpmāk – deklarācija) veidlapu paraugus (1.pielikums) un to aizpildīšanas kārtību;

1.2. iedzīvotāju ienākuma nodokļa avansa maksājumu aprēķina veidlapas paraugu (2.pielikums) un tās aizpildīšanas kārtību;

1.3. deklarācijas par ienākumu no kapitāla pieauguma veidlapu paraugus (3.pielikums) un to aizpildīšanas kārtību;

1.4. deklarācijā norādāmās informācijas apjomu, kas nodokļa maksātājam ir pieejama valsts informācijas sistēmās, aizpildot deklarāciju Valsts ieņēmumu dienesta elektroniskās deklarēšanas sistēmā;

1.5. kārtību, kādā nodokļa maksātājs saņem no Valsts ieņēmumu dienesta deklarācijas aizpildīšanai nepieciešamo valsts informācijas sistēmās esošo informāciju.

2. Deklarācijā ietilpst:

2.1. gada ienākumu deklarācija D (turpmāk – deklarācija D);

2.2. deklarācijas D pielikumi:

2.2.1. taksācijas gadā Latvijas Republikā gūtie ienākumi D1 (turpmāk – D1 pielikums);

2.2.2. taksācijas gadā gūtie ienākumi, kuriem nepiemēro gada diferencēto neapliekamo minimumu (turpmāk – neapliekamais minimums) un atvieglojumus, D11 (turpmāk – D11 pielikums);

2.2.3. fiziskās personas (rezidenta) ārvalstīs gūtie ienākumi D2 (turpmāk – D2 pielikums);

2.2.4. fiziskās personas (jūrnieka), kas ir nodarbināta (darba attiecībās) uz starptautiskos pārvadājumos izmantojama kuģa, ārvalstīs gūtie ienākumi D21 (turpmāk – D21 pielikums);

2.2.5. ienākumi no saimnieciskās darbības D3 (turpmāk – D3 pielikums);

2.2.6. ienākumi no saimnieciskās darbības, ja nodokļa maksātājs kārto grāmatvedību divkāršā ieraksta sistēmā, D31 (turpmāk – D31 pielikums);

2.2.7. attaisnotie izdevumi par izglītību, ārstnieciskajiem pakalpojumiem, ziedojumiem un dāvinājumiem D4 (turpmāk – D4 pielikums).

3. Deklarācijā par ienākumu no kapitāla pieauguma ietilpst:

3.1. pārskata perioda deklarācija par ienākumu no kapitāla pieauguma (turpmāk – deklarācija DK);

3.2. deklarācijas DK pielikums “Informācija par darījumiem, kas uzsākti, bet nav pabeigti vienā taksācijas gadā” (turpmāk – deklarācijas DK pielikums);

3.3. gada kapitāla pieauguma ienākuma precizēšanas deklarācija (turpmāk – ienākuma precizēšanas deklarācija GD).

4. Iedzīvotāju ienākuma nodokļa maksātājs (turpmāk – nodokļa maksātājs), kurš ir Latvijas Republikas rezidents, deklarācijā D un deklarācijā DK norāda taksācijas periodā Latvijas Republikā un ārvalstīs gūtos ienākumus (arī ar nodokli neapliekamos ienākumus). Nodokļa maksātājs, kurš ir Latvijas Republikas nerezidents, deklarācijā D un deklarācijā DK norāda taksācijas periodā Latvijas Republikā gūtos ienākumus.

5. Deklarācijā nodokļa aprēķinam summas norāda *euro* un centos. Ārvalstīs gūtos ienākumus un samaksāto nodokli ārvalstu valūtā pārrēķina *euro* pēc grāmatvedībā izmantojamā ārvalstu valūtas kursa, kas ir spēkā ienākuma gūšanas dienas sākumā un nodokļa samaksāšanas dienas sākumā.

6. Nodokļu maksātājs deklarāciju D aizpilda šādā kārtībā:

6.1. aizpilda deklarācijas D pielikumus, izņemot D2 pielikuma 11. un 12. aili, D21 pielikuma 6. un 7. aili, D3 pielikuma 22. un 23. rindu, D31 pielikuma 16. un 17. rindu un D4 pielikuma 10., 11. un 12. aili;

6.2. aizpilda deklarācijas D 1., 2. un 3. rindu;

6.3. D2 pielikuma 11. aili, D21 pielikuma 6. aili, D3 pielikuma 22. rindu un D31 pielikuma 16. rindu aizpilda šādi: no taksācijas gada bruto ienākumiem (D pielikuma 3. rinda) aprēķina iedzīvotāju ienākuma nodokli atbilstoši likuma “Par iedzīvotāju ienākuma nodokli” 15. panta otrajā daļā noteiktajām nodokļa likmēm, aprēķināto nodokli dala ar D pielikuma 3. rindā norādīto ienākumu kopsummu un reizina ar 100. Nodokļa likmi noapaļo līdz vienam ciparam aiz komata;

6.4. aizpilda D2 pielikuma 11. un 12. aili, D21 pielikuma 6. un 7. aili, D3 pielikuma 22. un 23. rindu, D31 pielikuma 16. un 17. rindu un D4 pielikuma 10., 11. un 12. aili;

6.5. aizpilda deklarāciju D no 4. līdz 23. rindai.

7. Valsts ieņēmumu dienests nodrošina, ka elektroniskās deklarēšanas sistēmā nodokļa maksātājam ir pieejama šāda deklarācijas aizpildīšanai nepieciešama informatīva rakstura informācija, ko Valsts ieņēmumu dienests saņem no ienākuma izmaksātāju iesniegtajiem paziņojumiem par fiziskajai personai izmaksātajām summām (turpmāk – paziņojums), privātajiem pensiju fondiem un apdrošināšanas sabiedrībām, Valsts sociālās apdrošināšanas aģentūras, kā arī Valsts ieņēmumu dienestam iesniegtā informācija par fiziskās personas attaisnotajiem izdevumiem par izglītību un ārstnieciskajiem pakalpojumiem:

7.1. dati par ienākuma izmaksātāju un ienākuma saņēmēju;

7.2. ienākuma veids;

7.3. ienākuma gūšanas periods un izmaksas datums;

7.4. bruto ieņēmumi;

7.5. neapliekamie ienākumi;

7.6. darba devēja piemērotais neapliekamais minimums, atvieglojumi un attaisnotie izdevumi;

7.7. ienākums, no kura aprēķināts nodoklis;

7.8. ieturētais nodoklis;

7.9. privātajos pensiju fondos veiktās iemaksas (atbilstoši informācijai, ko snieguši privātie pensiju fondi, ar kuriem Valsts ieņēmumu dienestam ir noslēgts līgums par informācijas sniegšanu);

7.10. veiktie apdrošināšanas prēmiju maksājumi (atbilstoši informācijai, ko sniegušas apdrošināšanas sabiedrības, ar kurām Valsts ieņēmumu dienestam ir noslēgts līgums par informācijas sniegšanu);

7.11. neapliekamais minimums;

7.12 solidaritātes nodokļa daļa, kas pārskaitīta iedzīvotāju ienākuma nodokļa sadales kontā (atbilstoši informācijai, ko sniegusi Valsts sociālās apdrošināšanas aģentūra);

7.13. veiktie attaisnotie izdevumi par izglītības iegūšanu (atbilstoši informācijai, ko sniegušas vispārējās, profesionālās, augstākās vai speciālās izglītības iestādes);

7.14. veiktie attaisnotie izdevumi par ārstnieciskajiem pakalpojumiem, izglītības iegūšanu un bērnu interešu izglītību (atbilstoši informācijai, ko nodokļu maksātājs elektroniski iesniedzis Valsts ieņēmumu dienestā).

8. Valsts ieņēmumu dienests nodrošina, ka mēneša laikā pēc nodokļa maksātāja pieprasījuma saņemšanas, bet ne agrāk kā pieprasījuma saņemšanas gada 1.martā nodokļa maksātājs, kurš deklarāciju aizpilda papīra formā, var saņemt šo noteikumu 7.punktā minēto informāciju, izņemot informāciju par solidaritātes nodokļa daļu, kas pārskaitīta iedzīvotāju ienākuma nodokļa sadales kontā, kuru var saņemt ne agrāk kā pieprasījuma saņemšanas gada 1.aprīlī.

**II. Deklarācijas D1 pielikuma aizpildīšanas kārtība**

9. D1 pielikumu aizpilda, ja nodokļa maksātājs taksācijas gadā ir guvis ienākumus (izņemot ienākumus no saimnieciskās darbības un ienākumus, kuriem nepiemēro neapliekamo minimumu un atvieglojumus) Latvijas Republikā. D1 pielikumu aizpilda, pamatojoties uz darba devēja vai cita ienākumu izmaksātāja izsniegto paziņojumu, ienākumu izmaksas dokumentiem, kā arī citiem dokumentiem, kuri apliecina ienākumu saņemšanu.

10. Ja nodokļa maksātājs nav saimnieciskās darbības veicējs, D1 pielikumā nav jānorāda summas, kuras par taksācijas gadu ir saņemtas kā valsts atbalsts lauksaimniecībai vai Eiropas Savienības atbalsts lauksaimniecībai un lauku attīstībai šādiem atbalsta veidiem:

10.1. valsts atbalsts kredītprocentu daļējai dzēšanai;

10.2. valsts atbalsts apdrošināšanas polišu iegādes izdevumu segšanai;

10.3. valsts atbalsts lopkopībai.

11. Ja nodokļa maksātājs nav saimnieciskās darbības veicējs, D1 pielikumā nav jānorāda summas, kuras par taksācijas gadu ir saņemtas kā valsts atbalsts un Eiropas Savienības atbalsts meža īpašniekiem no Eiropas Lauksaimniecības fonda šādiem atbalsta veidiem:

11.1. mežu ekonomiskās vērtības uzlabošanai;

11.2. infrastruktūrai, kas attiecas uz lauksaimniecības un mežsaimniecības attīstību un pielāgošanu;

11.3. lauksaimniecībā neizmantojamās zemes pirmreizējai apmežošanai;

11.4. mežsaimniecības ražošanas potenciāla atjaunošanai un preventīvo pasākumu ieviešanai.

12. D1 pielikumu aizpilda šādi:

12.1. 1. ailē “Ienākumu gūšanas vieta un veids” norāda visu taksācijas gadā gūto ienākumu (arī konkursos un sacensībās saņemtās balvas, autoratlīdzību (honorāru), pensijas, slimības pabalstus, kā arī neapliekamos ienākumus) gūšanas vietu un veidu;

12.2. 2. ailē “Bruto ieņēmumi” norāda, novērtējot naudas izteiksmē, visus taksācijas gadā gūtos ienākumus, kas gūti naudā, natūrā un pakalpojumu veidā. Ja deklarācijas aizpildīšanai izmanto paziņojumu, šajā ailē ieraksta paziņojuma 5.rindā norādīto summu;

12.3. 3. ailē “Neapliekamie ienākumi” norāda neapliekamos ienākumus (apdrošināšanas atlīdzības, ienākumus no valsts un pašvaldību parādzīmēm, normatīvajos aktos noteiktos pabalstus, kas izmaksāti no budžeta, no mantojuma gūto ienākumu, no budžeta līdzekļiem piešķirtās mācību iestāžu stipendijas, uzturlīdzekļus, no darba devēja saņemto bēru pabalstu likumā “Par iedzīvotāju ienākuma nodokli” noteikto normu ietvaros un citus šā likuma 9. pantā noteiktos neapliekamo ienākumu veidus). Šajā ailē ieraksta paziņojuma 6. rindā norādīto summu, kā arī paziņojuma 13. rindā norādīto dzīvības apdrošināšanas (bez līdzekļu uzkrāšanas), veselības vai nelaimes gadījumu apdrošināšanas prēmiju summu;

12.4. 4. ailē “Attaisnotie izdevumi – darba ņēmēja valsts sociālās apdrošināšanas obligātās iemaksas” norāda valsts sociālās apdrošināšanas obligātās iemaksas. Šajā ailē ieraksta paziņojuma 10. rindā norādīto summu;

12.5. 5. ailē “Attaisnotie izdevumi – iemaksas privātajos pensiju fondos un dzīvības apdrošināšanas prēmijas” norāda darba devēja no darbinieka līdzekļiem veiktās iemaksas privātajos pensiju fondos un dzīvības apdrošināšanas (ar līdzekļu uzkrāšanu) prēmiju summas likumā “Par iedzīvotāju ienākuma nodokli” noteikto normu ietvaros. Šajā ailē ieraksta paziņojuma 11. un 12. rindā norādīto summu;

12.6. 6. ailē “Attaisnotie izdevumi – autoru izdevumi” norāda autoru izdevumus atbilstoši normatīvajiem aktiem par likuma “Par iedzīvotāju ienākuma nodokli” normu piemērošanu. Šajā ailē ieraksta paziņojuma 14. rindā norādīto summu;

12.7. 7. ailē “Izdevumi, kas saistīti ar ienākumu gūšanu” norāda ar maksājumu dokumentiem apliecinātos izdevumus, kas saistīti ar ienākumu gūšanu, nepārsniedzot D1 pielikuma 2. ailē norādīto summu;

12.8. 8. ailē “Apliekamie ienākumi, neatskaitot darba devēja veiktās iemaksas” norāda apliekamos ienākumus, kas aprēķināti, no bruto ieņēmumiem (2.aile) atņemot izdevumus, kuri saistīti ar ienākumu gūšanu (3., 6. un 7. aile);

12.9. 9. ailē “Avansā samaksātais (ieturētais) nodoklis” norāda avansā samaksātās vai ieturētās iedzīvotāju ienākuma nodokļa summas par konkrēto ienākuma veidu. Šajā ailē ieraksta paziņojuma 16.rindā norādīto summu.

13. Nodokļa maksātājs, kurš deklarāciju iesniedz, jo ir guvis likuma “Par iedzīvotāju ienākuma nodokli” 9. panta pirmajā daļā minētos ar nodokli neapliekamos ienākumus, kuru kopējā summa pārsniedz 4000 *euro*, drīkst aizpildīt D1 pielikumu tikai attiecībā uz neapliekamajiem ienākumiem.

14. D1 pielikuma rindā “Kopā” norāda visu ienākumu kopsummu.

15. Konkursos un sacensībās saņemto balvu kopsummu norāda D1 pielikuma 2. ailē “Bruto ieņēmumi”, bet šo balvu neapliekamo daļu norāda D1 pielikuma 3. ailē “Neapliekamie ienākumi”. Apliekamo ienākumu no gūtajām balvām norāda D1 pielikuma 6. ailē “Apliekamie ienākumi, neatskaitot darba devēja veiktās iemaksas”.

**III. Deklarācijas D11 pielikuma aizpildīšanas kārtība**

16. D11 pielikumu aizpilda nodokļa maksātājs, kas taksācijas gadā ir guvis ar nodokli apliekamus ienākumus Latvijas Republikā un ārvalstī, kuriem nepiemēro neapliekamo minimumu un atvieglojumus (piemēram, ienākumus no kokmateriālu un augoša meža atsavināšanas, ienākumus no nekustamā īpašuma izīrēšanas vai iznomāšanas, ja persona izmanto likuma “Par iedzīvotāju ienākuma nodokli” 11. panta divpadsmitajā daļā noteiktās tiesības nereģistrēt saimniecisko darbību, ienākumam pielīdzināmos aizdevumus, kā arī ienākumus no kapitāla, kas nav kapitāla pieaugums). Nodokļa maksātājs D11 pielikumā nenorāda Latvijas Republikā gūtus ienākumus, no kuriem nodoklis ir ieturēts ienākuma izmaksas vietā.

17. D11 pielikumu aizpilda šādi:

17.1. 1. ailē “Ienākumu gūšanas vieta un veids” norāda taksācijas gadā gūto ar nodokli apliekamo ienākumu gūšanas vietu un veidu;

17.2. 2. ailē “Bruto ieņēmumi” norāda naudas izteiksmē taksācijas gadā gūtos ar nodokli apliekamos ienākumus, kuriem nepiemēro neapliekamo minimumu un atvieglojumus;

17.3. 3. aili “Izdevumu norma 25 %” aizpilda tikai nodokļa maksātājs, kas guvis ienākumus no augoša meža pārdošanas. Ailē norāda izdevumu apmēra summu, kura saistīta ar meža atjaunošanu, piemērojot izdevumu normu 25 procentu apmērā no bruto ieņēmumiem (2. aile);

17.4. 4. aili “Izdevumu norma 50 %” aizpilda tikai nodokļa maksātājs, kas guvis ienākumus no kokmateriālu pārdošanas. Ailē norāda izdevumu apmēra summu, kura saistīta ar kokmateriālu sagatavošanu un pārdošanu, piemērojot izdevumu normu 50 procentu apmērā no bruto ieņēmumiem (2. aile);

17.5. 5. ailē “Izdevumi, kas saistīti ar ienākumu gūšanu” norāda ar dokumentiem apliecinātus izdevumus, kas saistīti ar ienākumu gūšanu, ja nav aizpildīta 3. vai 4. aile;

17.6. 6. ailē “Apliekamie ienākumi” norāda apliekamos ienākumus, kas aprēķināti, no bruto ieņēmumiem (2. aile) atņemot izdevumus, kuri saistīti ar ienākumu gūšanu (3., 4. vai 5. aile);

17.7. 7. ailē “Nodokļa likme” norāda attiecīgajam ienākumam piemērojamo nodokļa likmi taksācijas gadā. Nodokļa maksātājs, kurš aizdevuma izsniegšanas dienā ir aizdevēja darbinieks, valdes vai padomes loceklis, norādot nodokļa likmi ienākumam pielīdzināmiem aizdevumiem, likuma “Par iedzīvotāju ienākuma nodokli” 15. panta otrajā daļā piemērojamo likmi summē ar likuma “Par iedzīvotāju ienākuma nodokli” 15. panta vienpadsmitajā daļā noteikto papildlikmi;

17.8. 8. ailē “Aprēķinātais nodoklis” norāda nodokļa summu, kas aprēķināta, apliekamos ienākumus (6. aile) reizinot ar nodokļa likmi (7. aile);

17.9. 9. ailē “Avansā samaksātais (ieturētais) nodoklis” norāda avansā samaksātās vai ieturētās iedzīvotāju ienākuma nodokļa summas par attiecīgajā pielikuma rindā norādītajiem ienākumiem. Šajā ailē ieraksta arī ārvalstīs samaksāto nodokli, kurš nepārsniedz 8. ailē norādīto aprēķināto nodokli;

17.10. 10. ailē “Maksājamais vai pārmaksātais nodoklis” norāda iedzīvotāju ienākuma nodokli, ko nosaka, no aprēķinātā nodokļa (8. aile) atņemot avansā samaksāto (ieturēto) nodokli (9. aile). Pārmaksāto nodokli ieraksta, pirms skaitļa liekot mīnusa zīmi.

**IV. Deklarācijas D2 pielikuma aizpildīšanas kārtība**

18. D2 pielikumu aizpilda nodokļa maksātājs, kas taksācijas gadā guvis ienākumus ārvalstīs, kuriem piemērojama likuma “Par iedzīvotāju ienākuma nodokli” 15. panta otrajā daļā noteiktā iedzīvotāju ienākuma nodokļa likme, kā arī guvis ienākumus ārvalstīs, kuri Latvijas Republikā nav apliekami ar nodokli. Nodokļa maksātājs, kurš ienākumus guvis vienā vai vairākās ārvalstīs, par katru citā valstī gūto ienākuma veidu aizpilda atsevišķu D2 pielikuma rindu.

19. D2 pielikumu aizpilda šādi:

19.1. 1. ailē “Valsts, kurā gūti ienākumi, un ienākumu izmaksātājs
(adrese)” norāda ārvalsti, kurā gūti ienākumi, ienākuma izmaksātāja – juridiskās personas nosaukumu vai fiziskās personas vārdu, uzvārdu un ienākuma izmaksātāja adresi;

19.2. 2. ailē “Ārvalstī gūtie ienākumi, ienākumu veids” norāda taksācijas gadā ārvalstīs gūto ienākumu veidu;

19.3. 3. ailē “Ārvalstī gūtie ienākumi, ienākumu saņemšanas datums” norāda datumu, kurā gūts ienākums. Ja no viena izmaksātāja taksācijas gada laikā vairākkārt gūts viena veida ienākums vai gūts algota darba ienākums, tad ieraksta pēdējo datumu, kurā ienākums gūts;

19.4. 4. ailē “Ārvalstī gūtie ienākumi, summa ārvalstu valūtā (norādīt valūtu)” norāda ārvalstīs gūtos ienākumus, kas izteikti ārvalstu valūtā;

19.5. 5. ailē “Ārvalstī gūtie ienākumi, summa *euro*” norāda ārvalstīs gūtos ienākumus, kas izteikti *euro*;

19.6. 6. ailē “Ienākums, kas atbrīvots no aplikšanas ar nodokli” norāda algota darba ienākumus par darba pienākumu veikšanu atbilstoši likuma “Par iedzīvotāju ienākuma nodokli” 24. panta septītajai daļai citā Eiropas Savienības dalībvalstī vai Eiropas Ekonomikas zonas valstī, vai valstī, ar kuru Latvijas Republikai ir noslēgta un stājusies spēkā Konvencija par dubultās aplikšanas ar nodokļiem un nodokļu nemaksāšanas novēršanu (turpmāk – nodokļu konvencija), vai ja gūtais ienākums saskaņā ar nodokļu konvenciju, piemērojot atbrīvojuma metodi, ir atbrīvots no nodokļa samaksas Latvijas Republikā. Ja tiek aizpildīta 6. aile, tad 7.–12. aili neaizpilda;

19.7. 7. ailē “Valsts sociālās apdrošināšanas maksājumi” norāda veiktos valsts sociālās apdrošināšanas maksājumus vai līdzīgus citu Eiropas Savienības dalībvalstu vai Eiropas Ekonomikas zonas valstu normatīvajos aktos noteiktos maksājumus;

19.8. 8. ailē “Autoru izdevumi un citi izdevumi” norāda autoru izdevumus atbilstoši Ministru kabineta noteikumos par likuma “Par iedzīvotāju ienākuma nodokli” normu piemērošanu noteiktajam apmēram un citus izdevumus, kas saistīti ar šā ienākuma gūšanu;

19.9. 9. ailē “Ārvalstī samaksātais nodoklis – summa ārvalstu valūtā” norāda ārvalstīs samaksāto nodokli un valūtu;

19.10. 10. ailē “Ārvalstī samaksātais nodoklis – summa *euro*” norāda ārvalstīs samaksāto iedzīvotāju ienākuma nodokli vai tam analogu nodokli *euro*;

19.11. 11. ailē “Nodoklis no ārvalstī gūtajiem ienākumiem (pēc Latvijas Republikā noteiktās likmes) – nodokļa likme” norāda iedzīvotāju ienākuma nodokļa likmi, kuru aprēķina atbilstoši šo noteikumu 6.3. apakšpunktā noteiktajam;

19.12. 12. ailē “Nodoklis no ārvalstī gūtajiem ienākumiem (pēc Latvijas Republikā noteiktās likmes) – summa *euro*” norāda nodokļa summu, kas aprēķināta, apliekamos ienākumus (5.–8. aile) reizinot ar nodokļa likmi (11. aile).

**V. Deklarācijas D21 pielikuma aizpildīšanas kārtība**

20. D21 pielikumu aizpilda nodokļa maksātājs, kurš ir bijis nodarbināts (darba attiecībās) uz starptautiskos pārvadājumos izmantojama kuģa un guvis ienākumus ārvalstīs. D21 pielikumu aizpilda šādi:

20.1. 1. ailē “Personas (jūrnieka), kas ir nodarbināta (darba attiecībās) uz starptautiskos pārvadājumos izmantojama kuģa, ienākumu gūšanas vieta” norāda valsti, kurā gūti ienākumi (tas ir, valsti, ar kuras karogu kuģis kuģo), kā arī informāciju (darba devēja – juridiskās personas nosaukumu un adresi) par ienākuma izmaksātāju;

20.2. 2. ailē “Bruto ieņēmumi” norāda naudas izteiksmē visus taksācijas gadā gūtos ienākumus, ko guvis nodokļa maksātājs, strādājot uz starptautiskos pārvadājumos izmantojama kuģa;

20.3. 3. ailē “Ienākumu gūšanas periods” norāda ienākumu gūšanas perioda sākuma datumu un beigu datumu. Ja nodokļa maksātājs taksācijas gadā ir bijis nodarbināts vairākus periodus (ar pārtraukumiem), par katru nodarbinātības periodu aizpilda atsevišķu rindu;

20.4. 4. ailē “Mēneša minimālajai darba algai piemērojamais koeficients” norāda mēneša minimālajai darba algai piemērojamo koeficientu, kas atbilst likuma “Par iedzīvotāju ienākuma nodokli” 8. panta ceturtajā daļā noteiktajām normām: virsniekiem – 2,5, pārējam personālam – 1,5;

20.5. 5. ailē “Nodarbinātības periodā ar nodokli apliekamais ienākums” norāda nodokļa maksātāja nodarbinātības periodā gūto ar iedzīvotāju ienākuma nodokli apliekamo ienākumu, kuru aprēķina, minimālo mēneša darba algu reizinot ar 4. ailē norādīto koeficientu un reizinot ar nodarbinātības periodu, kas izteikts mēnešos un dienās. Ja nostrādāts nepilns mēnesis, vienas dienas normu aprēķina, mēneša normu dalot ar kalendāra dienu skaitu mēnesī;

20.6. 6. ailē “Aprēķinātais nodoklis (pēc Latvijas Republikā noteiktās likmes) – nodokļa likme” norāda iedzīvotāju ienākuma nodokļa likmi, kuru aprēķina atbilstoši šo noteikumu 6.3. apakšpunktā noteiktajam;

20.7. 7 ailē “Aprēķinātais nodoklis (pēc Latvijas Republikā noteiktās likmes) – summa *euro*” norāda nodokļa summu, kas aprēķināta, apliekamos ienākumus (5. aile) reizinot ar nodokļa likmi (6. aile);

20.8. 8. aili “Ārvalstī samaksātais nodoklis” aizpilda, ja no darbinieka ienākuma ir ieturēts (samaksāts) nodoklis ārvalstī. Norāda ārvalstī samaksātā nodokļa daļu atbilstoši ienākumam, no kura aprēķina nodokli Latvijas Republikā. Ja nodoklis ārvalstī nav ieturēts (samaksāts), 8. aili neaizpilda.

**VI. Deklarācijas D3 pielikuma aizpildīšanas kārtība**

21. D3 pielikumu aizpilda nodokļa maksātājs, kurš veic saimniecisko darbību un kārto grāmatvedību vienkāršā ieraksta sistēmā, pamatojoties uz saimnieciskās darbības uzskaites datiem.

22. D3 pielikuma 1., 2., 3., 4., 5., 6., 7., 8., 9. un 10. rindā norāda datus, kas attiecas uz lauksaimniecisko ražošanu un lauku tūrisma pakalpojumu sniegšanu:

22.1. 1. rindā “Ieņēmumi no lauksaimnieciskās ražošanas un lauku tūrisma pakalpojumu sniegšanas” norāda taksācijas gada lauksaimnieciskās ražošanas un lauku tūrisma pakalpojumu sniegšanas ieņēmumus, tai skaitā:

22.1.1. 1.1. rindā “Ieņēmumi no lauksaimnieciskās ražošanas” norāda taksācijas gada ieņēmumus no lauksaimnieciskās ražošanas saskaņā ar likuma “Par iedzīvotāju ienākuma nodokli” 9. panta 3.1 daļu, izņemot ieņēmumus no iekšējo ūdeņu zivsaimniecības;

22.1.2. 1.2. rindā “Ieņēmumi no iekšējo ūdeņu zivsaimniecības” norāda taksācijas gada ieņēmumus no zivju audzēšanas privātajās ūdenstilpēs vai nodokļa maksātāja lietošanā nodotās ūdenstilpēs (akvakultūra);

22.1.3. 1.3. rindā “Ieņēmumi no lauku tūrisma pakalpojumu sniegšanas” norāda ieņēmumus no lauku tūrisma saskaņā ar likuma “Par iedzīvotāju ienākuma nodokli” 9. panta 3.2 daļu;

22.1.4. 1.4. rindā “Ieņēmumi no atbalsta lauksaimniecībai un lauku attīstībai” norāda taksācijas gada ieņēmumus no saņemtajām valsts atbalsta un Eiropas Savienības atbalsta summām lauksaimniecībai un lauku attīstībai;

22.2. 2. rindā “Izdevumi, kas saistīti ar lauksaimniecisko ražošanu un lauku tūrisma pakalpojumu sniegšanu” norāda izdevumus, kas pilnībā attiecināmi uz lauksaimniecisko ražošanu un lauku tūrisma pakalpojumu sniegšanu. Ja nodokļa maksātājs veic arī citu saimniecisko darbību un nav precīzi zināms, kāda kopējo izdevumu daļa attiecas uz lauksaimniecisko ražošanu un lauku tūrisma pakalpojumu sniegšanu, to nosaka proporcionāli lauksaimnieciskās ražošanas un lauku tūrisma pakalpojumu sniegšanas ieņēmumiem, tai skaitā:

22.2.1. 2.1. rindā “Izdevumi, kas saistīti ar lauksaimniecisko ražošanu un lauku tūrisma pakalpojumu sniegšanu, kurus piemēro pilnā apmērā” norāda likuma “Par iedzīvotāju ienākuma nodokli” 11. panta 3.2 daļā minēto izdevumu summu. Izdevumos iekļauj arī valsts sociālās apdrošināšanas obligātās iemaksas, ko fiziskā persona maksājusi par sevi kā par pašnodarbinātu personu;

22.2.2. 2.2. rindā “Izdevumi, kas saistīti ar lauksaimniecisko ražošanu un lauku tūrisma pakalpojumu sniegšanu, kurus piemēro, nepārsniedzot ierobežojumu” norāda izdevumus, kuriem piemēro likuma “Par iedzīvotāju ienākuma nodokli” 11. panta 3.1 daļā noteikto izdevumu ierobežojuma apmēru;

22.3. 3. rindā “Izdevumu ierobežojums” norāda izdevumu ierobežojuma summu, kuru aprēķina, 1. rindā ierakstīto summu reizinot ar likuma “Par iedzīvotāju ienākuma nodokli” 11. panta 3.1daļā noteikto izdevumu ierobežojuma apmēru;

22.4. 4. rindā “Apliekamie ienākumi no lauksaimnieciskās ražošanas un lauku tūrisma pakalpojumu sniegšanas, ņemot vērā izdevumu ierobežojumu” ieraksta:

22.4.1. 1. un 1.4. rindā norādīto skaitļu starpību, no kuras atskaitīta 2. rindā ierakstītā izdevumu summa, ja 2. rindā norādītais skaitlis ir mazāks vai vienāds ar 3. rindā norādīto skaitli;

22.4.2. 1. un 1.4. rindā norādīto skaitļu starpību, no kuras atskaitīta 2.1. rindā ierakstītā izdevumu summa, ja 2.1. rindā norādītais skaitlis ir vienāds vai lielāks par 3. rindā norādīto skaitli. Ja starpība ir negatīvs skaitlis, minētajā rindā norāda “0”;

22.4.3. 1. un 1.4. rindā norādīto skaitļu starpību, no kuras atskaitīta 2. rindā ierakstītā izdevumu summa, nepārsniedzot izdevumu ierobežojuma apmēru, ja 2.1. rinda ir mazāka par 3. rindā norādīto skaitli. Ja pēc izdevumu atskaitīšanas izdevumu ierobežojums ir pārsniegts, tad 4. rindā ieraksta 1. rindā un 3. rindā norādīto skaitļu starpību;

22.5. 5. rindā “Neapliekamie ienākumi no lauksaimnieciskās ražošanas un lauku tūrisma pakalpojumu sniegšanas” norāda neapliekamos ienākumus no lauksaimnieciskās ražošanas un lauku tūrisma pakalpojumu sniegšanas. Tos ieraksta tikai tad, ja nodokļa maksātājs taksācijas gadā ir guvis ienākumus no lauksaimnieciskās ražošanas vai lauku tūrisma pakalpojumu sniegšanas;

22.6. 6. rindā “Apliekamie ienākumi no lauksaimnieciskās ražošanas un lauku tūrisma pakalpojumu sniegšanas” ieraksta 4. un 5. rindā norādīto skaitļu starpību;

22.7. 7. rindā “Taksācijas gada izdevumi, kas pārnesami uz nākamajiem gadiem” ieraksta 1. rindā norādīto summu, no kuras atskaitīta 1.4., 2. un 4. rindā norādīto skaitļu summa;

22.8. 8. rindu “Iepriekšējo gadu saimnieciskās darbības zaudējumi un izdevumu ierobežojuma pārsniegums no lauksaimnieciskās ražošanas un lauku tūrisma pakalpojumu sniegšanas, kurus sedz ar taksācijas gada apliekamajiem ienākumiem no lauksaimnieciskās ražošanas un lauku tūrisma pakalpojumu sniegšanas” aizpilda, ja 2. rindā norādītais skaitlis ir mazāks par 3. rindā norādīto skaitli un ir aizpildīta 6. rinda, kā arī 2. un 8. rindā norādītā summa nevar būt lielāka par 3. rindā norādīto skaitli. 8. rindā ieraksta D3 pielikuma sadaļas “Pārskats par iepriekšējo taksācijas gadu saimnieciskās darbības zaudējumiem un izdevumu ierobežojuma pārsniegumu” (turpmāk – zaudējumu un izdevumu ierobežojuma pārskats) I daļas “Zaudējumi un izdevumu ierobežojuma pārsniegums no lauksaimnieciskās ražošanas un lauku tūrisma pakalpojumu sniegšanas” 3. ailē norādīto summu. Minētā summa nedrīkst būt lielāka par 6. rindā norādīto summu, ņemot vērā izdevumu ierobežojumu (3. rinda);

22.9. 9. rindā “Apliekamie ienākumi no lauksaimnieciskās ražošanas un lauku tūrisma pakalpojumu sniegšanas, ņemot vērā iepriekšējo gadu saimnieciskās darbības zaudējumus un izdevumu ierobežojuma pārsniegumu no lauksaimnieciskās ražošanas un lauku tūrisma pakalpojumu sniegšanas” ieraksta 6. un 8. rindā norādīto skaitļu starpību, ņemot vērā izdevumu ierobežojumu (3. rinda);

22.10. 10. rindā “Neapliekamie ienākumi” norāda neapliekamos ienākumus no saimnieciskās darbības (piemēram, valsts un pašvaldību izmaksātās kompensācijas).

23. D3 pielikuma 11., 12., 13., 14., 15., 16. un 17. rindā norāda datus par saimniecisko darbību, izņemot lauksaimniecisko ražošanu un lauku tūrisma pakalpojumu sniegšanu:

23.1. 11. rindā “Ieņēmumi no citiem saimnieciskās darbības veidiem” norāda taksācijas gadā gūtos ieņēmumus no pārējās saimnieciskās darbības;

23.2. 12. rindā “Izdevumi, kas saistīti ar citiem saimnieciskās darbības veidiem” ieraksta izdevumus, kas saistīti ar 11. rindā norādīto ieņēmumu gūšanu. Ja nodokļa maksātājs nodarbojas arī ar lauksaimniecisko ražošanu vai lauku tūrisma pakalpojumu sniegšanu un nav precīzi zināms, kāda kopējo izdevumu daļa attiecas uz citiem saimnieciskās darbības veidiem, to nosaka proporcionāli šiem saimnieciskās darbības ieņēmumiem, tai skaitā:

23.2.1. 12.1. rindā “Izdevumi, kas saistīti ar citiem saimnieciskās darbības veidiem, kurus piemēro pilnā apmērā” norāda likuma “Par iedzīvotāju ienākuma nodokli” 11. panta 3.2daļā minēto izdevumu summu. Izdevumos iekļauj arī valsts sociālās apdrošināšanas obligātās iemaksas, ko fiziskā persona maksājusi par sevi kā par pašnodarbinātu personu;

23.2.2. 12.2. rindā “Izdevumi, kas saistīti ar citiem saimnieciskās darbības veidiem, kurus piemēro, nepārsniedzot ierobežojumu” norāda izdevumus, kuriem piemēro likuma “Par iedzīvotāju ienākuma nodokli” 11. panta 3.1daļā minēto izdevumu ierobežojuma apmēru;

23.3. 13. rindā “Izdevumu ierobežojums” ieraksta izdevumu ierobežojuma summu, kuru aprēķina, 11. rindā norādīto summu reizinot ar likuma “Par iedzīvotāju ienākuma nodokli” 11. panta 3.1daļā minēto izdevumu ierobežojuma apmēru;

23.4. 14. rindā “Apliekamie ienākumi no citiem saimnieciskās darbības veidiem, ņemot vērā izdevumu ierobežojumu” ieraksta:

23.4.1. 11. un 12. rindā norādīto skaitļu starpību, ja 12. rindā norādītais skaitlis ir mazāks vai vienāds ar 13. rindā norādīto skaitli;

23.4.2. 11. un 12.1. rindā norādīto skaitļu starpību, ja 12.1. rindā norādītais skaitlis ir vienāds vai lielāks par 13. rindā norādīto skaitli. Ja starpība ir negatīvs skaitlis, minētajā rindā norāda “0”;

23.4.3. 11. un 12. rindā norādīto skaitļu starpību, nepārsniedzot izdevumu ierobežojuma apmēru (13. rinda), ja 12.1. rindā norādītais skaitlis ir mazāks par 13. rindā norādīto skaitli. Ja pēc izdevumu atskaitīšanas izdevumu ierobežojums ir pārsniegts, tad 14. rindā ieraksta 11. un 13. rindā norādīto skaitļu starpību;

23.5. 15. rindā “Taksācijas gada izdevumi, kas pārnesami uz nākamajiem gadiem” ieraksta 11. rindā norādīto summu, no kuras atskaitīta 12. un 14. rindā norādīto skaitļu summa;

23.6. 16. rindā “Iepriekšējo gadu saimnieciskās darbības zaudējumi un izdevumu ierobežojuma pārsniegums no citiem saimnieciskās darbības veidiem, kurus sedz ar taksācijas gada apliekamajiem ienākumiem no citiem saimnieciskās darbības veidiem” norāda zaudējumu un izdevumu pārsnieguma pārskata II daļas “Zaudējumi un izdevumu ierobežojuma pārsniegums no citiem saimnieciskās darbības veidiem” 3. ailē norādīto summu, ja 12. rinda ir mazāka par 13. rindu. Minētā summa nedrīkst būt lielāka par 14. rindā norādīto skaitli, ņemot vērā izdevumu ierobežojumu (13. rinda);

23.7. 17. rindā “Apliekamie ienākumi no citiem saimnieciskās darbības veidiem, ņemot vērā iepriekšējo gadu saimnieciskās darbības zaudējumus un izdevumu ierobežojuma pārsniegumu no citiem saimnieciskās darbības veidiem” ieraksta 14. un 16. rindā norādīto skaitļu starpību.

24. Ja nodokļa maksātājs, kas veic lauksaimniecisko ražošanu vai sniedz lauku tūrisma pakalpojumus, nodarbojas arī ar citiem saimnieciskās darbības veidiem un taksācijas gadā saimnieciskās darbības zaudējumus un izdevumu ierobežojuma pārsniegumu no lauksaimnieciskās ražošanas un lauku tūrisma pakalpojumu sniegšanas izvēlas atbilstoši likuma “Par iedzīvotāju ienākuma nodokli” 19. panta astotajai daļai segt no pārējās saimnieciskās darbības ienākuma, tas neaizpilda D3 pielikuma 1., 2., 3., 4., 5., 6., 7., 8. un 9. rindu, bet lauksaimnieciskās ražošanas un lauku tūrisma pakalpojumu sniegšanas ieņēmumus un izdevumus ietver citas saimnieciskās darbības aprēķinā D3 pielikuma 10., 11., 12., 13., 14., 15., 16. un 17. rindā. Šajā gadījumā D3 pielikuma 16. rindā ietver arī pirmstaksācijas gada zaudējumu un izdevumu pārsnieguma pārskata I daļas “Zaudējumi un izdevumu ierobežojuma pārsniegums no lauksaimnieciskās ražošanas un lauku tūrisma pakalpojumu sniegšanas” 3. ailē ierakstīto summu, ievērojot, ka 16. rindā norādītais skaitlis nedrīkst pārsniegt 14. rindā norādīto skaitli, ņemot vērā izdevumu ierobežojumu.

25. D3 pielikuma 18., 19., 20., 21., 22. un 23. rindu aizpilda visi nodokļa maksātāji, kuri veic saimniecisko darbību un kārto grāmatvedību vienkāršā ieraksta sistēmā:

25.1. 18. rindā “Apliekamie ienākumi no saimnieciskās darbības” ieraksta D3 pielikuma 9. un 17. rindā norādīto skaitļu summu;

25.2. 19. rindā “Nodokļa avanss” ieraksta iedzīvotāju ienākuma nodokļa no saimnieciskās darbības aprēķināto avansa apmēru. Ja saimnieciskā darbība reģistrēta Latvijas Republikā un atsevišķus saimnieciskās darbības ienākumus gūst ārvalstī, kur no saimnieciskās darbības ienākumiem ir ieturēts nodoklis, tad šajā rindā norāda iedzīvotāju ienākuma nodokļa no saimnieciskās darbības avansa apmēru un ārvalstīs samaksātā iedzīvotāju ienākuma nodokļa (vai tam atbilstoša nodokļa) summas (bet ne vairāk par summu, kas būtu vienāda ar Latvijas Republikā aprēķināto nodokli par ārvalstīs gūto ienākumu, piemērojot iedzīvotāju ienākuma nodokļa likmi, kuru aprēķina atbilstoši šo noteikumu 6.3. apakšpunktā noteiktajam) kopsummu;

25.3. 20. rindā “Pašnodarbinātā valsts sociālās apdrošināšanas obligātās iemaksas” norāda valsts sociālās apdrošināšanas obligātās iemaksas, ko fiziskā persona veikusi par sevi kā par pašnodarbinātu personu, atbilstoši ceturkšņa ziņojumam par pašnodarbinātā valsts sociālās apdrošināšanas obligātajām iemaksām;

25.4. 21. rindā “Minimālais nodoklis no saimnieciskās darbības” norāda likuma “Par iedzīvotāju ienākuma nodokli” 19. panta 2.1daļā noteikto minimālo nodokli no saimnieciskās darbības. 21. rindu neaizpilda, ja nodokļa maksātājs taksācijas gadā ir veicis iedzīvotāju ienākuma nodokļa maksājumus vai valsts sociālās apdrošināšanas obligātās iemaksas par darbiniekiem vai valsts sociālās apdrošināšanas obligātās iemaksas par sevi kā par pašnodarbinātu personu, taksācijas gadā vai pirmstaksācijas gadā ir reģistrējis saimniecisko darbību, taksācijas gadā ir izbeidzis saimniecisko darbību vai pabeidzis likvidācijas procesu;

25.5. 22. rindā “Minimālais apliekamais ienākums” ieraksta minimālo apliekamo ienākumu, kas aprēķināts, dalot 21. rindā norādīto summu ar iedzīvotāju ienākuma nodokļa likmi, kuru aprēķina atbilstoši šo noteikumu 6.3. apakšpunktā noteiktajam. 22. rindu neaizpilda, ja nodokļa maksātājs taksācijas gadā ir veicis iedzīvotāju ienākuma nodokļa maksājumus vai valsts sociālās apdrošināšanas obligātās iemaksas par darbiniekiem vai valsts sociālās apdrošināšanas obligātās iemaksas par sevi kā par pašnodarbinātu personu, taksācijas gadā vai pirmstaksācijas gadā ir reģistrējis saimniecisko darbību, taksācijas gadā ir izbeidzis saimniecisko darbību vai pabeidzis likvidācijas procesu;

25.6.23. rindā “Apliekamais ienākums, atskaitot minimālo apliekamo ienākumu” ieraksta 18. un 22. rindā norādīto skaitļu starpību. Ja aprēķinātā starpība ir negatīvs skaitlis, minētajā rindā norāda “0”. Ja 21. un 22. rindu neaizpilda, tad 23. rindā ieraksta 18. rindā norādīto skaitli.

26. Nodokļa maksātāja taksācijas gada saimnieciskās darbības izdevumu daļu, kas pārsniedz likuma “Par iedzīvotāju ienākuma nodokli” 11. panta 3.1daļā norādīto izdevumu ierobežojuma apmēru, un zaudējumus no saimnieciskās darbības norāda zaudējumu un izdevumu pārsnieguma pārskatā atsevišķi pa pirmstaksācijas gadiem (ne vairāk par trim pirmstaksācijas gadiem vai, ja nodokļa maksātājs ir reģistrēts un veic saimniecisko darbību saskaņā ar Reģionālās attīstības likumu noteiktā īpaši atbalstāmajā teritorijā laikposmā, kad attiecīgajai teritorijai ir īpaši atbalstāmās teritorijas statuss, par sešiem gadiem):

26.1. saimnieciskās darbības zaudējumus un izdevumu ierobežojuma pārsniegumu no lauksaimnieciskās ražošanas un lauku tūrisma pakalpojumu sniegšanas – zaudējumu un izdevumu pārsnieguma pārskata I daļā “Zaudējumi un izdevumu ierobežojuma pārsniegums no lauksaimnieciskās ražošanas un lauku tūrisma pakalpojumu sniegšanas”;

26.2. saimnieciskās darbības zaudējumus un izdevumu ierobežojuma pārsniegumu no citas saimnieciskās darbības – zaudējumu un izdevumu pārsnieguma pārskata II daļā “Zaudējumi un izdevumu ierobežojuma pārsniegums no citiem saimnieciskās darbības veidiem”.

27. Nodokļa maksātājs, kas taksācijas gadā saimnieciskās darbības zaudējumus un izdevumu ierobežojuma pārsniegumu no lauksaimnieciskās ražošanas un lauku tūrisma pakalpojumu sniegšanas izvēlas segt no pārējās saimnieciskās darbības ienākumiem, visus saimnieciskās darbības zaudējumus un izdevumu ierobežojuma pārsniegumu (ieskaitot no lauksaimnieciskās ražošanas un lauku tūrisma pakalpojumu sniegšanas) norāda zaudējumu un izdevumu pārsnieguma pārskata II daļā “Zaudējumi un izdevumu ierobežojuma pārsniegums no citiem saimnieciskās darbības veidiem”. Šajā gadījumā nodokļa maksātājs nepiemēro likuma “Par iedzīvotāju ienākuma nodokli” 9. panta pirmās daļas 1. punktu.

28. Zaudējumu un izdevumu pārsnieguma pārskata abas daļas aizpilda šādi:

28.1. 1. ailē “Pirmstaksācijas gads, kurā zaudējumi un izdevumu ierobežojuma pārsniegums radušies” norāda gadu, kurā nodokļa maksātājam ir radušies saimnieciskās darbības zaudējumi un izdevumu ierobežojuma pārsniegums;

28.2. 2. ailē “Līdz taksācijas gadam nesegtie zaudējumi un izdevumu ierobežojuma pārsniegums” norāda pirmstaksācijas gada (kurā ir radušies zaudējumi/izdevumu ierobežojuma pārsniegums) aprēķinātos saimnieciskās darbības zaudējumus un izdevumu ierobežojuma pārsniegumu;

28.3. 3. ailē “Zaudējumu un izdevumu ierobežojuma pārsnieguma summa, par ko samazina apliekamo ienākumu taksācijas gadā” taksācijas gadā, par kuru aizpilda deklarāciju, norāda segtos iepriekšējo gadu saimnieciskās darbības zaudējumus un izdevumu ierobežojuma pārsniegumu. Norādāmā summa nedrīkst pārsniegt apliekamos ienākumus, ņemot vērā izdevumu ierobežojuma apmēru (13. rinda);

28.4. 4. ailē “Zaudējumi un izdevumu ierobežojuma pārsniegums, ko pārnes uz nākamajiem taksācijas gadiem” norāda uz nākamajiem taksācijas gadiem pārskaitāmo zaudējumu un izdevumu ierobežojuma pārsnieguma apmēru, ko aprēķina kā attiecīgā taksācijas gada pārskata 2. un 3. ailē norādīto skaitļu starpību.

**VII. Deklarācijas D31 pielikuma aizpildīšanas kārtība**

29. D31 pielikumu aizpilda nodokļa maksātāji, kuri veic saimniecisko darbību un kārto grāmatvedību divkāršā ieraksta sistēmā.

30. D31 pielikumu aizpilda šādi:

30.1. 1. rindā “Taksācijas gada ieņēmumi” ieraksta taksācijas gadā gūtos ieņēmumus no saimnieciskās darbības, tai skaitā 1.1. rindā “Ieņēmumi no atbalsta lauksaimniecībai un lauku attīstībai” norāda taksācijas gada ieņēmumus no saņemtajām valsts atbalsta un Eiropas Savienības atbalsta summām lauksaimniecībai un lauku attīstībai;

30.2. 2. rindā “Taksācijas gada izdevumi” ieraksta taksācijas gada izdevumus, kas saistīti ar saimnieciskās darbības ieņēmumu gūšanu, tai skaitā:

30.2.1. 2.1. rindā “Izdevumi, kurus piemēro pilnā apmērā, izņemot ieņēmumu un izdevumu pārskatā norādīto pamatlīdzekļu nolietojumu” norāda likuma “Par iedzīvotāju ienākuma nodokli” 11. panta 3.2 daļā noteikto izdevumu summu, izņemot ieņēmumu un izdevumu pārskatā norādīto pamatlīdzekļu nolietojumu summu;

30.2.2. 2.2. rindā “Izdevumi, kurus piemēro, nepārsniedzot izdevumu ierobežojumu” norāda izdevumus, kuriem piemēro likuma “Par iedzīvotāju ienākuma nodokli” 11. panta 3.1 daļā noteikto izdevumu ierobežojuma apmēru;

30.3. 3. rindā “Ienākumi vai zaudējumi no saimnieciskās darbības” ieraksta 1. un 2. rindā norādīto skaitļu starpību. Zaudējumus norāda, pirms skaitļa liekot mīnusa zīmi;

30.4. 4. rindā “Ar saimniecisko darbību nesaistītie izdevumi” norāda izdevumus, kas nav tieši saistīti ar saimniecisko darbību atbilstoši Uzņēmumu ienākuma nodokļa likumam;

30.5. 5. rindā “Apliekamā ienākuma (zaudējumu) kopējā palielināšanas (samazināšanas) summa” ieraksta apliekamo ienākumu (zaudējumu) palielinošas (samazinošas) summas saskaņā ar likuma “Par iedzīvotāju ienākuma nodokli” 11.1 pantu, tai skaitā:

30.5.1. 5.1. rindā “Pašnodarbinātā valsts sociālās apdrošināšanas obligātās iemaksas” norāda par pašu nodokļa maksātāju aprēķinātās un veiktās valsts sociālās apdrošināšanas obligātās iemaksas kā par pašnodarbināto personu, ja grāmatvedības uzskaitē šī summa ir iekļauta izdevumos;

30.5.2. 5.2. rindā “Ieņēmumu un izdevumu pārskatā norādītā pamatlīdzekļu nolietojuma un norakstīto nemateriālo ieguldījumu vērtību summa” norāda pamatlīdzekļu nolietojuma un norakstīto nemateriālo ieguldījumu vērtību summu saskaņā ar likuma “Par iedzīvotāju ienākuma nodokli” 11.1panta piekto daļu;

30.5.3. 5.3. rindā “Citas apliekamo ienākumu palielinošas summas saskaņā ar normatīvajiem aktiem” norāda pārējās apliekamo ienākumu palielinošās korekcijas atbilstoši likuma “Par iedzīvotāju ienākuma nodokli” 11.1pantā noteiktajam;

30.6. 6. rindā “Apliekamā ienākuma (zaudējumu) kopējā samazināšanas (palielināšanas) summa” ieraksta apliekamo ienākumu (zaudējumu) samazinošas (palielinošas) summas saskaņā ar likuma “Par iedzīvotāju ienākuma nodokli” 11.1pantu, tai skaitā;

30.6.1. 6.1. rindā “Pamatlīdzekļu nolietojuma un nemateriālo ieguldījumu vērtības samazinājuma summa” norāda pamatlīdzekļu nolietojuma un norakstīto nemateriālo ieguldījumu vērtību summu saskaņā ar likuma “Par iedzīvotāju ienākuma nodokli” 11.1panta piekto daļu un 11.5 pantu;

30.6.2. 6.2. rindā “Citas apliekamo ienākumu samazinošas summas saskaņā ar normatīvajiem aktiem” norāda pārējās apliekamo ienākumu samazinošās korekcijas atbilstoši likuma “Par iedzīvotāju ienākuma nodokli” 11.1pantā noteiktajam;

30.7. 7. rindā “Apliekamā ienākuma korekcijas rezultāts” ieraksta 3., 4. un 5. rindā norādīto skaitļu summu, no kuras atskaitīta 6. rindā norādītā summa;

30.8. 8. rindā “Koriģētā apliekamā ienākuma ierobežojums” ieraksta apliekamā ienākuma ierobežojuma summu, kuru aprēķina, 1. rindā norādīto summu reizinot ar likuma “Par iedzīvotāju ienākuma nodokli” 11.1panta 6.1daļā norādīto ienākuma ierobežojuma apmēru;

30.9. 9. rindu “Koriģētais apliekamais ienākums, ņemot vērā pilnā apmērā atskaitāmos izdevumus” aizpilda, ja koriģētais apliekamais ienākums, ņemot vērā izdevumus, kas atskaitāmi pilnā apmērā, ir mazāks par 8. rindā norādīto summu. 9. rindā ieraksta 1. rindā norādīto summu, no kuras atskaitīta 1.1., 2.1. un 6.1. rindā norādīto skaitļu summa;

30.10. 10. rindā “Neapliekamie ienākumi no lauksaimnieciskās ražošanas un lauku tūrisma pakalpojumu sniegšanas” norāda likuma “Par iedzīvotāju ienākuma nodokli” 9. panta pirmās daļas 1. punktā minēto neapliekamo ienākumu no lauksaimnieciskās ražošanas vai lauku tūrisma pakalpojumu sniegšanas, ja nodokļa maksātājs gūst ienākumu no lauksaimnieciskās ražošanas vai lauku tūrisma pakalpojumu sniegšanas. Ja nodokļa maksātājs gūst ienākumu no lauksaimnieciskās ražošanas vai lauku tūrisma pakalpojumu sniegšanas un citiem saimnieciskās darbības veidiem, tas norāda likuma 9. panta pirmās daļas 1. punktā minēto neapliekamo ienākumu no lauksaimnieciskās ražošanas vai lauku tūrisma pakalpojumu sniegšanas, samazinot saimnieciskās darbības ienākumu proporcionāli lauksaimnieciskās ražošanas vai lauku tūrisma pakalpojumu sniegšanas ieņēmumiem kopējos saimnieciskās darbības ieņēmumos;

30.11. 11. rindā “Uz nākamajiem taksācijas periodiem attiecināmie zaudējumi un izdevumu ierobežojuma pārsniegums” ieraksta:

30.11.1. 9. un 7. rindā norādīto skaitļu starpību, ja ir aizpildīta 9. rinda;

30.11.2. 7. un 8. rindā norādīto skaitļu starpību, ja nav aizpildīta 9. rinda un 7. rinda ir mazāka par 8.rindu;

30.12. 12. rindu “Iepriekšējo gadu zaudējumi, izdevumu ierobežojuma pārsniegums un koriģētais ienākums, kurus sedz ar taksācijas gada apliekamajiem ienākumiem no saimnieciskās darbības” aizpilda, ja vienlaikus izpildīti šādi nosacījumi:

30.12.1. nav aizpildīta 9. rinda;

30.12.2. 7. rinda ir lielāka par 8. rindu;

30.12.3. 7. un 10. rindā norādīto skaitļu starpība ir pozitīvs skaitlis;

30.13. 12. rindā ieraksta D31 pielikuma zaudējumu un izdevumu pārsnieguma pārskata 3. ailē norādīto summu, kas nevar būt lielāka par 7. un 10. rindā norādīto skaitļu starpību un 7. un 8. rindā norādīto skaitļu starpību;

30.14. 13. rindā “Apliekamais ienākums” ieraksta:

30.14.1. 8. rindā norādīto skaitli, ja nav aizpildīta 9. rinda un 7. rindā norādītā summa ir mazāka par 8. rindā norādīto skaitli;

30.14.2. 9. un 10. rindā norādīto skaitļu starpību, ja ir aizpildīta 9. rinda;

30.14.3. 7. rindā norādīto summu, no kuras atskaitīta 10. un 12. rindā norādīto skaitļu summa, ja nav aizpildīta 9. rinda un 7. rindā norādītā summa ir lielāka par 8. rindā norādīto skaitli;

30.15. 14. rindā “Nodokļa avanss” norāda iedzīvotāju ienākuma nodokļa no saimnieciskās darbības aprēķināto avansa apmēru. Ja saimnieciskā darbība reģistrēta Latvijas Republikā un atsevišķus saimnieciskās darbības ienākumus gūst ārvalstī, kur no saimnieciskās darbības ienākumiem ir ieturēts nodoklis, tad šajā rindā norāda iedzīvotāju ienākuma nodokļa no saimnieciskās darbības avansa apmēru un ārvalstīs samaksātā iedzīvotāju ienākuma nodokļa (vai tam atbilstoša nodokļa) summas (bet ne vairāk par summu, kas būtu vienāda ar Latvijas Republikā aprēķināto nodokli par ārvalstīs gūto ienākumu, piemērojot iedzīvotāju ienākuma nodokļa likmi, kuru aprēķina atbilstoši šo noteikumu 6.3. apakšpunktā noteiktajam) kopsummu;

30.16. 15. rindā “Minimālais nodoklis no saimnieciskās darbības” norāda likuma “Par iedzīvotāju ienākuma nodokli” 19. panta 2.1 daļā noteikto minimālo nodokli no saimnieciskās darbības. 15. rindu neaizpilda, ja nodokļa maksātājs taksācijas gadā ir veicis iedzīvotāju ienākuma nodokļa maksājumus vai valsts sociālās apdrošināšanas obligātās iemaksas par darbiniekiem vai valsts sociālās apdrošināšanas obligātās iemaksas par sevi kā par pašnodarbinātu personu, taksācijas gadā vai pirmstaksācijas gadā ir reģistrējis saimniecisko darbību, taksācijas gadā ir izbeidzis saimniecisko darbību vai pabeidzis likvidācijas procesu;

30.17. 16. rindā “Minimālais apliekamais ienākums” norāda minimālo apliekamo ienākumu, kas aprēķināts, dalot 15. rindā norādīto summu ar iedzīvotāju ienākuma nodokļa likmi, kuru aprēķina atbilstoši šo noteikumu 6.3. apakšpunktā noteiktajam. 16. rindu neaizpilda, ja nodokļa maksātājs taksācijas gadā ir veicis iedzīvotāju ienākuma nodokļa maksājumus vai valsts sociālās apdrošināšanas obligātās iemaksas par darbiniekiem vai valsts sociālās apdrošināšanas obligātās iemaksas par sevi kā par pašnodarbinātu personu, taksācijas gadā vai pirmstaksācijas gadā ir reģistrējis saimniecisko darbību, taksācijas gadā ir izbeidzis saimniecisko darbību vai pabeidzis likvidācijas procesu;

30.18.17. rindā “Apliekamais ienākums, atskaitot minimālo apliekamo ienākumu” ieraksta 13. un 16. rindā norādīto skaitļu starpību. Ja aprēķinātā starpība ir negatīvs skaitlis, minētajā rindā norāda “0”. Ja 15. un 16. rindu neaizpilda, tad 17. rindā ieraksta 13. rindā norādīto skaitli.

31. D31 pielikuma zaudējumu un izdevumu pārsnieguma pārskatu aizpilda šādi:

31.1. 1. ailē “Pirmstaksācijas gads, kurā zaudējumi un izdevumu ierobežojuma pārsniegums radušies” norāda gadu, kurā nodokļa maksātājam ir radušies saimnieciskās darbības zaudējumi un izdevumu ierobežojuma pārsniegums;

31.2. 2. ailē “Līdz taksācijas gadam nesegtie zaudējumi un izdevumu ierobežojuma pārsniegums” norāda pirmstaksācijas gada (kurā ir radušies izdevumi un zaudējumi/izdevumu ierobežojuma pārsniegums) aprēķinātos saimnieciskās darbības zaudējumus un izdevumu ierobežojuma pārsniegumu;

31.3. 3. ailē “Zaudējumu un izdevumu ierobežojuma pārsnieguma summa, par ko samazina apliekamo ienākumu taksācijas gadā” taksācijas gadā, par kuru aizpilda deklarāciju, norāda segtos iepriekšējo gadu saimnieciskās darbības zaudējumus un izdevumu ierobežojuma pārsniegumu. Norādāmā summa nedrīkst pārsniegt apliekamos ienākumus, ņemot vērā izdevumu ierobežojuma apmēru (8. rinda);

31.4. 4. ailē “Zaudējumi un izdevumu ierobežojuma pārsniegums, ko pārnes uz nākamajiem taksācijas gadiem” ieraksta uz nākamajiem taksācijas gadiem pārskaitāmo zaudējumu un izdevumu ierobežojuma pārsnieguma apmēru, ko aprēķina kā attiecīgā taksācijas gada pārskata 2. un 3. ailē norādīto skaitļu starpību.

**VIII. Deklarācijas D4 pielikuma aizpildīšanas kārtība**

32. D4 pielikumu aizpilda nodokļa maksātāji, kuriem taksācijas gadā ir bijuši izdevumi par izglītību, ārstnieciskajiem pakalpojumiem, ziedojumiem un dāvinājumiem, ziedojumiem un dāvinājumiem politiskajai partijai vai politisko partiju apvienībai un kuri vēlas iekļaut šos izdevumus iedzīvotāju ienākuma nodokļa aprēķinā. Šā pielikuma aizpildīšanai izmanto attaisnojuma dokumentus, kuri apliecina izglītības, ārstniecisko izdevumu, ziedojumu un dāvinājumu, ziedojumu un dāvinājumu politiskai partijai vai politisko partiju apvienībai samaksu (piemēram, kvītis, čeki, maksājuma uzdevumi, kredītiestādes rēķinu izraksti). Par saviem un katra ģimenes locekļa attaisnotajiem izdevumiem aizpilda atsevišķu D4 pielikumu. Nodokļa maksātājs par ģimenes locekli iekļauj attaisnotos izdevumus tikai par izglītību un ārstnieciskajiem pakalpojumiem.

33. D4 pielikumu par taksācijas gadu aizpilda šādi:

33.1. 1. ailē “Attaisnojuma dokumenta datums” norāda attaisnojuma (maksājuma) dokumenta par taksācijas gadā saņemtajiem attaisnotajiem izdevumiem izdošanas datumu – dienu, mēnesi, gadu;

33.2. 2. ailē “Attaisnojuma dokumenta numurs” norāda maksājuma dokumenta numuru;

33.3. 3. ailē “Pakalpojuma sniedzēja / Ienākuma saņēmēja reģistrācijas numurs vai personas kods” norāda pakalpojuma sniedzēja vai ienākuma saņēmēja identifikācijas datus – juridiskajai personai nodokļu maksātāja reģistrācijas numuru vai fiziskajai personai personas kodu vai ārstniecības personas identifikatoru;

33.4. 4. ailē “Pakalpojuma sniedzēja / Ienākuma saņēmēja nosaukums vai vārds, uzvārds” norāda pakalpojuma sniedzēja – juridiskās personas nosaukumu vai fiziskās personas vārdu un uzvārdu;

33.5. 5. ailē “Attaisnotie izdevumi par izglītību” norāda taksācijas gada maksājuma dokumentā norādītos izdevumus par izglītību;

33.6. 6. ailē “Attaisnotie izdevumi par ārstnieciskajiem pakalpojumiem” norāda attaisnojuma dokumentā norādīto summu par ārstniecisko pakalpojumu. Ja nodokļa maksātājam, iesniedzot attaisnojuma dokumentu, daļu no ārstnieciskajiem pakalpojumiem ir atmaksājis apdrošinātājs, tad šajā ailē norāda apdrošinātāja neatmaksāto daļu;

33.7. 8. ailē “Attaisnotie izdevumi par ziedojumiem un dāvinājumiem” ieraksta attaisnojuma dokumentā norādīto summu par ziedojumiem un dāvinājumiem, izņemot ziedojumus un dāvinājumus politiskajai partijai vai politisko partiju apvienībai;

33.8. 9. ailē “Attaisnotie izdevumi par ziedojumiem un dāvinājumiem politiskajai partijai” ieraksta attaisnojuma dokumentā norādīto summu par ziedojumiem un dāvinājumiem politiskajai partijai vai politisko partiju apvienībai;

33.9. rindu “Taksācijas gada attaisnotie izdevumi kopā” aizpilda šādi:

33.9.1. 5. ailē norāda taksācijas gada izdevumu kopsummu par izglītību;

33.9.2. 6. ailē norāda taksācijas gada izdevumu kopsummu par ārstnieciskajiem pakalpojumiem;

33.9.3. 7. ailē “Attaisnotie izdevumi kopā (taksācijas gadā attaisnoto izdevumu 5. + 6. ailes kopsumma; pirmstaksācijas gadā uz nākamajiem taksācijas gadiem attiecināmie izdevumi)” norāda rindas “Taksācijas gada attaisnotie izdevumi kopā” 5. un 6. ailes summu;

33.9.4. 8. ailē norāda taksācijas gada izdevumu kopsummu par ziedojumiem un dāvinājumiem;

33.9.5. 9. ailē norāda taksācijas gada izdevumu kopsummu par ziedojumiem un dāvinājumiem politiskajai partijai vai politisko partiju apvienībai;

33.9.6. 10. ailē “Attaisnotie izdevumi kopā, bet ne vairāk par noteiktajiem ierobežojumiem par ziedojumiem un dāvinājumiem, tai skaitā politiskajai partijai” norāda rindas “Taksācijas gada attaisnotie izdevumi kopā” 8. un 9. ailes summu atbilstoši šo noteikumu 34. punktā noteiktajam;

33.9.7. 11. ailē “Attaisnotie izdevumi kopā, bet ne vairāk par noteiktajiem ierobežojumiem par izglītību un ārstnieciskajiem pakalpojumiem” ieraksta rindas "Taksācijas gada attaisnotie izdevumi kopā" 7. ailē norādīto summu atbilstoši šo noteikumu 34. punktā noteiktajam;

33.9.8. 12. ailē “Uz nākamajiem taksācijas gadiem attiecināmie attaisnotie izdevumi” rindā “Taksācijas gada attaisnotie izdevumi kopā” ieraksta 7. un 11. ailē norādīto skaitļu starpību.

34. 10. un 11. ailē norādīto skaitļu kopsumma nedrīkst pārsniegt likuma “Par iedzīvotāju ienākuma nodokli” 10. panta 1.3daļā noteikto ierobežojumu un tās aizpilda šādā kārtībā:

34.1. primāri atskaita nodokļa maksātāja attaisnotos izdevumus par taksācijas gadā veiktajiem ziedojumiem un dāvinājumiem, tai skaitā politiskajai partijai vai politisko partiju apvienībai. Ja attaisnotie izdevumi par taksācijas gadā veiktajiem ziedojumiem un dāvinājumiem pārsniedz 600 *euro* ierobežojumu, tad attaisnotos izdevumus par izglītību un ārstnieciskajiem pakalpojumiem attiecina uz nākamiem taksācijas gadiem. Ja attaisnotie izdevumi par taksācijas gadā veiktajiem ziedojumiem un dāvinājumiem nepārsniedz 600 *euro* ierobežojumu, tad attaisnotos izdevumus par izglītību un ārstnieciskajiem pakalpojumiem piemēro taksācijas gadā apmērā, kas kopā nepārsniedz noteikto ierobežojumu, bet pārsnieguma daļu attiecina uz nākamajiem taksācijas gadiem;

34.2. pēc nodokļa maksātāja taksācijas gada attaisnoto izdevumu atskaitīšanas tiek atskaitīti attaisnotie izdevumi par izglītību un ārstnieciskajiem pakalpojumiem par nodokļa maksātāja ģimenes locekļiem, nepārsniedzot 600 *euro* ierobežojumu par katru ģimenes locekli. Pārsnieguma daļu attiecina uz nākamajiem taksācijas gadiem;

34.3. ja nodokļa maksātāja taksācijas gada attaisnotie izdevumi kopā ar attaisnotajiem izdevumiem par ģimenes locekļiem pārsniedz likuma “Par iedzīvotāju ienākuma nodokli” 10. panta 1.3daļā noteikto 50 procentu ierobežojumu no nodokļu maksātāja taksācijas gada apliekamā ienākuma lieluma (1/2 no deklarācijas D 3. ailē “Apliekamie ienākumi – kopā” norādītās summas), attaisnotos izdevumus taksācijas gadā piemēro, nepārsniedzot šo apmēru. Ja minētais ierobežojums ir pārsniegts, tad izdevumus neņem vērā vai ņem vērā daļējā apmērā par to nodokļa maksātāja ģimenes locekli, kura dati deklarācijā pievienoti kā pēdējie. Ierobežojuma pārsnieguma daļu no nodokļa maksātāja taksācijas gada apliekamā ienākuma lieluma attiecina uz nākamajiem taksācijas gadiem.

35. Rindā “Pirmstaksācijas gados izveidojies attaisnoto izdevumu pārsniegums pār noteikto normu” norāda pirmstaksācijas gadā uz nākamajiem taksācijas gadiem attiecinātos izdevumus un to aizpilda šādi:

35.1. 1. ailē norāda pirmstaksācijas gadu, kurā izveidojies attaisnoto izdevumu pārsniegums pār normu, kas noteikta Ministru kabineta noteikumos par attaisnotajiem izdevumiem par izglītību un ārstnieciskajiem pakalpojumiem vai likuma “Par iedzīvotāju ienākuma nodokli” 10. panta 1.3daļā;

35.2. 7. ailē “Attaisnotie izdevumi kopā (taksācijas gadā attaisnoto izdevumu 5. + 6. ailes kopsumma; pirmstaksācijas gadā uz nākamajiem taksācijas gadiem attiecināmie izdevumi)”, aizpildot konkrētā taksācijas gada deklarāciju, ieraksta iepriekšējā gada deklarācijas D4 pielikuma ailē “Uz nākamajiem taksācijas gadiem attiecināmie attaisnotie izdevumi” norādīto summu;

35.3. ja taksācijas gada attaisnoto izdevumu par izglītību, ārstnieciskajiem pakalpojumiem, ziedojumiem un dāvinājumiem, tai skaitā politiskajai partijai vai politisko partiju apvienībai, apmērs nepārsniedz likuma “Par iedzīvotāju ienākuma nodokli” 10. panta 1.3daļā noteikto normu, aizpilda arī 11. aili “Attaisnotie izdevumi kopā, bet ne vairāk par noteiktajiem ierobežojumiem par izglītību un ārstnieciskajiem pakalpojumiem”. 11. ailē ieraksta rindas “Pirmstaksācijas gados izveidojies attaisnoto izdevumu pārsniegums pār noteikto normu” 7. ailē norādīto summu, kas kopā ar taksācijas gada attaisnotajiem izdevumiem nepārsniedz noteikto normu;

35.4. 12. ailē “Uz nākamajiem taksācijas gadiem attiecināmie attaisnotie izdevumi” ieraksta 7. un 11. ailē norādīto skaitļu starpību.

36. Rindā “Kopā” ieraksta rindas “Taksācijas gada attaisnotie izdevumi kopā” 10. un 11. ailē un rindas “Pirmstaksācijas gados izveidojies attaisnoto izdevumu pārsniegums pār noteikto normu” 11. ailē norādīto skaitļu kopsummu.

37. Deklarācijas D4 pielikuma sadaļu “Nodokļa maksātāja ģimenes locekļa dati” aizpilda, ja nodokļa maksātājs apliekamā ienākuma samazināšanai deklarē ģimenes locekļa attaisnotos izdevumus par izglītību un ārstnieciskajiem pakalpojumiem.

**IX. Deklarācijas D aizpildīšanas kārtība**

38. Deklarāciju D aizpilda, pamatojoties uz attiecīgajiem tās pielikumiem.

39. Deklarāciju D aizpilda šādi:

39.1. 1. rindā “Latvijas Republikā gūtie apliekamie ienākumi” ieraksta šādu deklarācijas pielikumos norādīto skaitļu kopsummu:

39.1.1. D1 pielikuma 8. ailē “Apliekamie ienākumi, neatskaitot darba devēja veiktās iemaksas” norādīto kopsummu;

39.1.2. D3 pielikuma 20. rindā “Pašnodarbinātā valsts sociālās apdrošināšanas obligātās iemaksas” un 23. rindā “Apliekamais ienākums, atskaitot minimālo apliekamo ienākumu” norādīto summu;

39.1.3. D31 pielikuma 17. rindā “Apliekamais ienākums, atskaitot minimālo apliekamo ienākumu” norādīto summu;

39.2. 2. rindā “Ārvalstīs gūtie ienākumi” ieraksta D2 pielikuma 5. ailē “Ārvalstī gūtie ienākumi – summa *euro*” norādītās summas, atskaitot minētā pielikuma 6. ailē “Ienākums, kas atbrīvots no aplikšanas ar nodokli” un 8. ailē “Autoru izdevumi un citi izdevumi” norādītās summas. Šajā rindā ieraksta arī deklarācijas D21 pielikuma 5. ailē “Nodarbinātības periodā ar nodokli apliekamais ienākums” norādītās summas;

39.3. 3. rindā “Kopā” ieraksta deklarācijas D 1. un 2. rindā norādīto skaitļu kopsummu;

39.4. 4. rindā “Neapliekamie ienākumi” ieraksta šādu deklarācijas D pielikumos norādīto skaitļu kopsummu:

39.4.1. D1 pielikuma 3. ailē “Neapliekamie ienākumi” norādīto skaitļu kopsummu;

39.4.2. D2 pielikuma 6. ailē “Ienākums, kas atbrīvots no aplikšanas ar nodokli” norādītās summas, kuras saskaņā ar likuma “Par iedzīvotāju ienākuma nodokli” 24. panta septīto daļu vai saskaņā ar nodokļu konvenciju, piemērojot atbrīvojuma metodi, ir atbrīvotas no iedzīvotāju ienākuma nodokļa samaksas Latvijas Republikā;

39.4.3. D3 pielikuma 1.4. rindā “Ieņēmumi no atbalsta lauksaimniecībai un lauku attīstībai”, 5. rindā “Neapliekamie ienākumi no lauksaimnieciskās ražošanas un lauku tūrisma pakalpojumu sniegšanas” un 10. rindā “Neapliekamie ienākumi” norādīto skaitļu summu;

39.4.4. D31 pielikuma 1.1. rindā “Ieņēmumi no atbalsta lauksaimniecībai un lauku attīstībai” un 10. rindā “Neapliekamie ienākumi no lauksaimnieciskās ražošanas un lauku tūrisma pakalpojumu sniegšanas” norādīto skaitļu summu;

39.5. 5. rindā “Attaisnotie izdevumi – valsts sociālās apdrošināšanas obligātās iemaksas” ieraksta šādu deklarācijas D pielikumos norādīto skaitļu kopsummu:

39.5.1. D1 pielikuma 4. ailē “Attaisnotie izdevumi – darba ņēmēja valsts sociālās apdrošināšanas obligātās iemaksas” norādīto kopsummu;

39.5.2. D2 pielikuma 7. ailē “Valsts sociālās apdrošināšanas maksājumi” norādīto kopsummu;

39.5.3. par pašu nodokļa maksātāju aprēķinātās valsts sociālās apdrošināšanas obligātās iemaksas no saimnieciskās darbības ienākuma (D3 pielikuma 20. rindā vai D31pielikuma 5.1. rindā norādītā summa);

39.5.4. no 5. rindas “Attaisnotie izdevumi – valsts sociālās apdrošināšanas obligātās iemaksas” atskaita solidaritātes nodokļa daļu, kas pārskaitīta iedzīvotāju ienākuma nodokļa sadales kontā, atbilstoši informācijai, ko sniegusi Valsts sociālās apdrošināšanas aģentūra;

39.6. 6. rindā “Attaisnotie izdevumi – par izglītību, ārstnieciskajiem pakalpojumiem, ziedojumiem un dāvinājumiem” ieraksta D4 pielikuma rindas “Kopā” 11. ailē "Attaisnotie izdevumi kopā, bet ne vairāk par noteiktajiem ierobežojumiem par izglītību un ārstnieciskajiem pakalpojumiem” norādīto kopsummu, bet, ja maksātājs samazina apliekamo ienākumu arī par ģimenes locekļu attaisnotajiem izdevumiem, – visu aizpildīto deklarācijas D4 pielikumu 11. aiļu kopsummu;

39.7. 7. rindā “Privātajos pensiju fondos izdarītās iemaksas, apdrošināšanas prēmiju maksājumi atbilstoši dzīvības apdrošināšanas līgumam (ar līdzekļu uzkrāšanu)” iekļauj D1 pielikuma 5. ailē “Attaisnotie izdevumi – iemaksas privātajos pensiju fondos un dzīvības apdrošināšanas prēmijas” norādīto summu un ar dokumentiem apliecinātas nodokļa maksātāja iemaksas privātajos pensiju fondos un dzīvības apdrošināšanas (ar līdzekļu uzkrāšanu) prēmiju summas, nepārsniedzot likuma “Par iedzīvotāju ienākuma nodokli” 10. panta 1.9 daļā noteiktos ierobežojumus;

39.8. 9. rindā “Gada diferencētais neapliekamais minimums” norāda piemērojamo neapliekamo minimumu, kurš aprēķināts atbilstoši Ministru kabineta noteikumos par neapliekamā minimuma un nodokļa atvieglojuma apmēru iedzīvotāju ienākuma nodokļa aprēķināšanai noteiktajai formulai;

39.9. 10. rindā “Gada neapliekamais minimums pensionāram” nodokļa maksātājam, kuram piešķirta pensija, norāda neapliekamo minimumu saskaņā ar likuma “Par iedzīvotāju ienākuma nodokli” 12. panta piekto daļu vai minētā likuma pārejas noteikumu 127. punktu. Ja pensija ir piešķirta taksācijas gadā, pensijas neapliekamo minimumu saskaņā ar likuma “Par iedzīvotāju ienākuma nodokli” 12. panta piekto daļu piemēro tikai par to taksācijas gada daļu, kad persona ir saņēmusi pensiju. Par pārējo taksācijas gada daļu piemēro neapliekamo minimumu saskaņā ar minētā likuma 12. pantu;

39.10. 11. rindā “Atvieglojumi – par apgādājamiem” norāda nodokļa atvieglojumu summu par apgādājamiem taksācijas gadā. Nodokļa atvieglojumu par apgādājamo personu piemēro ar dienu, kurā nodokļa maksātājam ir radušās tiesības uz nodokļa atvieglojumu, un pārtrauc piemērot ar nākamo dienu pēc dienas, kurā šīs tiesības ir zudušas;

39.11. 12. rindā “Atvieglojumi – personām ar invaliditāti” norāda saskaņā ar likuma “Par iedzīvotāju ienākuma nodokli” 13. panta pirmās daļas 4. punktu normatīvajos aktos par iedzīvotāju ienākuma nodokļa papildu atvieglojumiem invalīdiem noteikto papildu atvieglojuma apmēru invalīdiem;

39.12. 13. rindā “Atvieglojumi – politiski represētajām personām” norāda saskaņā ar likuma “Par iedzīvotāju ienākuma nodokli” 13. panta pirmās daļas 4. punktu normatīvajos aktos par iedzīvotāju ienākuma nodokļa papildu atvieglojumiem politiski represētajām personām un nacionālās pretošanās kustības dalībniekiem noteikto papildu atvieglojuma apmēru politiski represētajām personām;

39.13. 14. rindā “Atvieglojumi – nacionālās pretošanās kustības dalībniekiem” norāda saskaņā ar likuma “Par iedzīvotāju ienākuma nodokli” 13. panta pirmās daļas 4. punktu normatīvajos aktos par iedzīvotāju ienākuma nodokļa papildu atvieglojumiem politiski represētajām personām un nacionālās pretošanās kustības dalībniekiem noteikto papildu atvieglojuma apmēru politiski represētajām personām (arī nacionālās pretošanās kustības dalībniekiem);

39.14. 16. rindā “Ienākumi, no kuriem aprēķināms nodoklis, kopā” ieraksta deklarācijas D 3. rindas summu, no kuras atskaitītas 8., 9., 10. un 15. rindā norādītās summas;

39.15. 17. rindā “Nodoklis kopā” norāda aprēķināto iedzīvotāju ienākuma nodokli, tai skaitā:

39.15.1. 17.1. rindā – aprēķināto nodokli saskaņā ar likuma “Par iedzīvotāju ienākuma nodokli” 15. panta otrās daļas 1. punktu;

39.15.2. 17.2. rindā – aprēķināto nodokli saskaņā ar likuma “Par iedzīvotāju ienākuma nodokli” 15. panta otrās daļas 2. punktu;

39.15.3. 17.3. rindā – aprēķināto nodokli saskaņā ar likuma “Par iedzīvotāju ienākuma nodokli” 15. panta otrās daļas 3. punktu;

39.16. 18. rindā “Nodoklis no citiem ienākumiem un minimālais nodoklis no saimnieciskās darbības” ieraksta deklarācijas D11 pielikuma 10. ailes “Maksājamais vai pārmaksātais nodoklis” kopsummas un deklarācijas D3 pielikuma 21. rindā “Minimālais nodoklis no saimnieciskās darbības” vai deklarācijas D31pielikuma 15. rindā “Minimālais nodoklis no saimnieciskās darbības” norādītās summas kopsummu;

39.17. 19. rindā “Avansā samaksātais (ieturētais) nodoklis” summē šādus deklarācijas pielikumos norādītos skaitļus:

39.17.1. D1 pielikuma 9. ailē “Avansā samaksātais (ieturētais) nodoklis” norādīto avansā samaksāto (ieturēto) nodokli;

39.17.2. mazāko no D2 pielikuma 10. ailē “Ārvalstī samaksātais nodoklis – summa *euro*” vai 12. ailē “Nodoklis no ārvalstī gūtajiem ienākumiem – summa *euro*” norādītajām summām (par katrā ārvalstī gūto ienākumu), ja Latvijas Republikai ar attiecīgo valsti nav noslēgta nodokļu konvencija vai nodokļu konvencijas noteikumi nav piemēroti, vai noslēgtā nodokļu konvencija paredz kredīta metodes piemērošanu attiecībā uz ārvalstī gūto ienākumu un likuma “Par iedzīvotāju ienākuma nodokli” 24. panta septītā daļa neparedz ārvalstīs gūto ienākumu ar nodokli neaplikt;

39.17.3. mazāko no D21 pielikuma 7. ailē “Aprēķinātais nodoklis (pēc Latvijas Republikā noteiktās likmes) – summa *euro*” vai 8. ailē “Ārvalstī samaksātais nodoklis” norādītajām summām;

39.17.4. D3 pielikuma 19. rindā “Nodokļa avanss” norādīto summu;

39.17.5. D31 pielikuma 14. rindā “Nodokļa avanss” norādīto summu;

39.17.6. 19. rindā “Avansā samaksātais (ieturētais) nodoklis” pieskaita solidaritātes nodokļa daļu, kas pārskaitīta iedzīvotāju ienākuma nodokļa sadales kontā, atbilstoši informācijai, ko sniegusi Valsts sociālās apdrošināšanas aģentūra;

39.18. 20. rindā “Piemaksa” norāda rezumējošā kārtībā budžetā iemaksājamo summu, kuru aprēķina kā starpību starp avansā samaksāto (ieturēto) iedzīvotāju ienākuma nodokli (19. rinda) un rezumējošā kārtībā aprēķināto iedzīvotāju ienākuma nodokli (17. un 18. rindas kopsumma);

39.19. 21. rindā “Pārmaksa” norāda atmaksājamo iedzīvotāju ienākuma nodokļa pārmaksu, kas radusies kā avansā samaksātā (ieturētā) un rezumējošā kārtībā aprēķinātā nodokļa starpība. Aizpildot 21. rindu “Pārmaksa”, ņem vērā D11 pielikuma 10. ailē norādīto pārmaksāto nodokli, kā arī to, ka nav atmaksājama tā pārmaksātā nodokļa daļa, kas samaksāta ārvalstīs;

39.20. 22. rindā “Nodokļa samaksas termiņš” norāda iedzīvotāju ienākuma nodokļa samaksas datumu atbilstoši likuma “Par iedzīvotāju ienākuma nodokli” 19. panta trešajā daļā noteiktajam;

39.21. 23. rindā “Nodokļa summa” norāda iemaksājamo iedzīvotāju ienākuma nodokļa summu atbilstoši likuma “Par iedzīvotāju ienākuma nodokli” 19. panta trešajā daļā noteiktajam.

40. Nodokļa maksātājs, kurš deklarāciju iesniedz, jo ir guvis likuma “Par iedzīvotāju ienākuma nodokli" 9. panta pirmajā daļā minētos ar nodokli neapliekamos ienākumus, kuru kopējā summa pārsniedz 4000 *euro*, drīkst aizpildīt tikai deklarācijas D 4. rindu “Neapliekamie ienākumi”, ja nodokļa maksātājs taksācijas gadā Latvijas Republikā ir guvis tikai tādus ienākumus, no kuriem iedzīvotāju ienākuma nodoklis ir ieturams izmaksas vietā pilnā apmērā.

41. Nodokļa maksātājs, kurš deklarāciju iesniedz, lai deklarētu taksācijas gada attaisnotos izdevumus par izglītību, ārstnieciskajiem pakalpojumiem, ziedojumiem un dāvinājumiem, drīkst aizpildīt tikai deklarāciju D un D4 pielikuma 1., 2., 3., 4., 5., 6., 8. un 9. aili, ja nodokļa maksātājs taksācijas gadā Latvijas Republikā ir guvis tikai tādus ienākumus, no kuriem iedzīvotāju ienākuma nodoklis ir ieturams izmaksas vietā pilnā apmērā.

42. Nodokļa maksātājs, kurš deklarāciju iesniedz, lai deklarētu taksācijas gada attaisnotos izdevumus par privātajos pensiju fondos izdarītajām iemaksām un apdrošināšanas prēmiju maksājumiem, kas izdarīti atbilstoši dzīvības apdrošināšanas līgumam (ar līdzekļu uzkrāšanu), drīkst aizpildīt attiecīgi tikai deklarācijas D 7. rindu “Privātajos pensiju fondos izdarītās iemaksas, apdrošināšanas prēmiju maksājumi atbilstoši dzīvības apdrošināšanas līgumam (ar līdzekļu uzkrāšanu)”, ja nodokļa maksātājs taksācijas gadā Latvijas Republikā ir guvis tikai tādus ienākumus, no kuriem iedzīvotāju ienākuma nodoklis ir ieturams izmaksas vietā pilnā apmērā.

**X. Iedzīvotāju ienākuma nodokļa avansa maksājumu aprēķins**

**no saimnieciskās darbības ienākuma**

43. Iedzīvotāju ienākuma nodokļa avansa maksājumu aprēķinu no saimnieciskās darbības ienākuma (turpmāk – avansa maksājumu aprēķins) ģenerē automātiski Valsts ieņēmumu dienesta elektroniskās deklarēšanas sistēmā pēc deklarācijas iesniegšanas, izņemot nodokļu maksātājam, kas uzsāk saimniecisko darbību.

44. Avansa maksājumu aprēķina veidlapas paraugs ir noteikts šo noteikumu 2. pielikumā.

45. Ja saskaņā ar nodokļa maksātāja prognozi taksācijas gadā sagaidāmais apliekamais ienākums būtiski samazināsies vai palielināsies, nodokļa maksātājs iesniedz precizētu taksācijas gada avansa maksājumu aprēķinu kopā ar pamatotu skaidrojumu par avansa maksājumu apmēra samazinājumu vai palielinājumu.

46. Aprēķinot avansa maksājumus, nodokļa maksātājs neapliekamo minimumu, atvieglojumus par apgādājamām personām un papildu atvieglojumus norāda tikai tad, ja algas nodokļa grāmatiņa nav iesniegta citā ienākumu gūšanas vietā. Neapliekamo minimumu, atvieglojumus par apgādājamām personām un papildu atvieglojumus nodokļa maksātājs norāda tikai par tiem kalendāra gada ceturkšņiem, par kuriem tiks veikti avansa maksājumi.

47. Ja personiskās palīgsaimniecības, piemājas saimniecības vai zemnieka saimniecības īpašnieks gūst ienākumu no lauksaimnieciskās ražošanas un tā ceturkšņa ienākuma apjoms ir uz pusi mazāks par ceturksnim noteiktā nodokļa avansa maksājuma apmēru, avansa maksājumu var pārcelt uz nākamo paredzēto avansa maksāšanas termiņu, pirms noteiktā avansa maksāšanas termiņa Valsts ieņēmumu dienestam iesniedzot precizētu avansa maksājumu aprēķinu.

48. Avansa maksājumu aprēķinu aizpilda šādi:

48.1. 1.1. rindā “Pirmstaksācijas perioda ar nodokli apliekamais ienākums” ieraksta:

48.1.1. deklarācijas D3 pielikuma 18. rindā norādīto ienākumu no saimnieciskās darbības;

48.1.2. deklarācijas D31 pielikuma 13. rindā norādīto ienākumu no saimnieciskās darbības;

48.1.3. pusi no deklarācijas D3 pielikuma 9. rindā norādītā ienākuma, tam pieskaitot 17. rindā norādīto ienākumu, ja personiskās palīgsaimniecības, piemājas saimniecības vai zemnieka saimniecības īpašnieks ienākumus gūst no lauksaimnieciskās ražošanas;

48.1.4. pusi no deklarācijas D31 pielikuma 13. rindā norādītā ienākuma no saimnieciskās darbības, ja personiskās palīgsaimniecības, piemājas saimniecības vai zemnieka saimniecības īpašnieks ienākumus gūst tikai no lauksaimnieciskās ražošanas;

48.2. 1.2. rindu “Taksācijas periodam prognozētais apliekamais ienākums” aizpilda, ja nodokļa maksātājs sāk maksāt nodokli no saimnieciskās darbības saskaņā ar likumu “Par iedzīvotāju ienākuma nodokli” vai veic avansa maksājumu pārrēķinu;

48.3. 2. rindā “Neapliekamais minimums” norāda likuma “Par iedzīvotāju ienākuma nodokli” 12. panta pirmajā daļā noteikto Valsts ieņēmumu dienesta prognozēto mēneša neapliekamo minimumu, reizinot to ar mēnešu skaitu taksācijas gadā, par kuriem tiek aprēķināts avansa maksājums;

48.4. 3. rindā “Atvieglojumi par apgādājamiem” norāda atvieglojumus par apgādājamiem tikai par to periodu, par kuru tiek aprēķināts avansa maksājums;

48.5. 4. rindu “Papildu atvieglojumi” aizpilda tās personas, kurām algas nodokļa grāmatiņā ir ieraksts, ka persona ir invalīds, politiski represētā persona vai nacionālās pretošanās kustības dalībnieks. Papildu atvieglojumus norāda par periodu, par kuru tiek aprēķināts avansa maksājums;

48.6. 5. rindā “Ienākums, no kura aprēķināms nodoklis” norāda ar nodokli apliekamo ienākumu, kas aprēķināts, atņemot no pirmstaksācijas gada ar nodokli apliekamā ienākuma vai par turpmākajiem taksācijas periodiem prognozētā ar nodokli apliekamā ienākuma Valsts ieņēmumu dienesta prognozēto neapliekamo minimumu, atvieglojumus par apgādājamiem un papildu atvieglojumus, ja algas nodokļa grāmatiņa nav iesniegta citā ienākumu gūšanas vietā;

48.7. 6.1. rindā norāda taksācijas gadam noteikto nodokļa summu, kura aprēķināta, 5. rindā noteikto ienākumu reizinot ar likuma “Par iedzīvotāju ienākuma nodokli” 15. panta otrajā daļā noteikto nodokļa likmi;

48.8. ja nodokļa maksātājs no saimnieciskās darbības ir guvis ienākumus nepilnu pirmstaksācijas gadu, aizpilda 6.2. rindu. Tajā norāda nodokļa summu, kāda tā būtu, ja nodokļa maksātājs saimniecisko darbību veiktu pilnu kalendāra gadu, un kas aprēķināta, no pirmstaksācijas perioda ar nodokli apliekamā ienākuma atņemot attiecīgos atvieglojumus, iegūto rezultātu dalot ar mēnešu skaitu, kuros veikta saimnieciskā darbība, reizinot ar 12 un reizinot ar likuma “Par iedzīvotāju ienākuma nodokli” 15. panta otrajā daļā noteikto nodokļa likmi;

48.9. 7. rindā “Avansa maksājums līdz 15. martam” norāda līdz 15. martam maksājamo avansa maksājumu, kas noteikts pirmstaksācijas perioda avansa maksājumu aprēķina 10. rindā;

48.10. 8. rindā “Par turpmākajiem taksācijas gada ceturkšņiem maksājamā avansa summa” norāda par ceturksni maksājamo avansa summu, kas noteikta, no aprēķinātās nodokļa summas atņemot taksācijas gadā samaksāto avansa maksājumu summu un iegūto rezultātu dalot ar 3;

48.11. 9.1., 9.2. un 9.3. rindā norāda 8. rindā noteikto ceturksnī maksājamo avansa summu;

48.12. 10. rindā norāda pēctaksācijas gada pirmajam ceturksnim noteikto avansa maksājumu summu, kas aprēķināta, taksācijas gadam aprēķināto nodokļa summu (6.1. vai 6.2. rinda) dalot ar 4.

49. Ja avansa maksāšanas periodā nodokļa maksātāja faktiskais ienākuma lielums mainās un nodokļa maksātājs iesniedz precizēto aprēķinu, avansa maksājumu aprēķinā norādītajā attiecīgajā lauciņā ieraksta “X”, kā arī:

49.1. 1.1. rindu “Pirmstaksācijas perioda ar nodokli apliekamais ienākums” neaizpilda;

49.2. 1.2. rindā “Taksācijas periodam prognozētais apliekamais ienākums” norāda prognozējamo ar nodokli apliekamo ienākumu par taksācijas perioda atlikušajiem ceturkšņiem;

49.3. 2. rindā “Neapliekamais minimums” norāda Valsts ieņēmumu dienesta prognozēto mēneša neapliekamo minimumu tikai par to periodu, par kuru tiek precizēts avansa maksājums;

49.4. 3. rindā “Atvieglojumi par apgādājamiem” norāda atvieglojumus par apgādājamiem tikai par to periodu, par kuru tiek precizēts avansa maksājums;

49.5. 4. rindu “Papildu atvieglojumi” aizpilda tās personas, kurām algas nodokļa grāmatiņā ir ieraksts, ka persona ir invalīds, politiski represētā persona vai nacionālās pretošanās kustības dalībnieks. Papildu atvieglojumus norāda par periodu, par kuru tiek precizēts avansa maksājums;

49.6. 5. rindā “Ienākums, no kura aprēķināms nodoklis” norāda ar nodokli apliekamo ienākumu, kas aprēķināts, atņemot no taksācijas perioda atlikušajiem ceturkšņiem prognozētā ar nodokli apliekamā ienākuma piemērojamo Valsts ieņēmumu dienesta prognozēto neapliekamo minimumu, atvieglojumus par apgādājamiem un papildu atvieglojumus, ja algas nodokļa grāmatiņa nav iesniegta citā ienākumu gūšanas vietā;

49.7. 6.1. rindā norāda taksācijas perioda atlikušajiem ceturkšņiem prognozējamo nodokļa summu, kura aprēķināta, 5. rindā noteikto ienākumu reizinot ar likuma “Par iedzīvotāju ienākuma nodokli” 15. panta otrajā daļā noteikto nodokļa likmi, atbilstoši progresijas sliekšņiem;

49.8. 6.2. rindu “Nodokļa summa,” neaizpilda;

49.9. 7. rindu “Avansa maksājums līdz 15. martam” neaizpilda;

49.10. 8. rindā “Par turpmākajiem taksācijas gada ceturkšņiem maksājamā avansa summa” norāda par ceturksni maksājamo avansa summu, kas noteikta, aprēķināto nodokļa summu dalot ar atlikušo ceturkšņu skaitu;

49.11. 9.1., 9.2. un 9.3. rindā norāda 8. rindā noteikto ceturksnī maksājamo avansa summu;

49.12. 10. rindā norāda pēctaksācijas gada pirmajam ceturksnim noteikto avansa maksājumu summu, kas ir vienāda ar 8. rindā noteikto ceturkšņa avansa maksājumu summu.

**XI. Deklarācijas DK aizpildīšanas kārtība**

50. Nodokļa maksātājs deklarācijā DK norāda visus pārskata periodā gūtos ienākumus no kapitāla pieauguma vai zaudējumus no kapitāla aktīva atsavināšanas, ja šo noteikumu 51. punktā nav noteikts citādi vai ja iedzīvotāju ienākuma nodoklis no šiem ienākumiem nav ieturēts izmaksas vietā. Nodokļa maksātājs nerezidents deklarācijā DK norāda pārskata periodā Latvijas Republikā gūtos ienākumus no kapitāla pieauguma vai zaudējumus no kapitāla aktīva atsavināšanas, ja iedzīvotāju ienākuma nodoklis no šiem ienākumiem nav ieturēts izmaksas vietā.

51. Ja nodokļa maksātājam pārskata periodā ir bijuši tikai darījumi, kuri neveido ar nodokli apliekamu ienākumu no kapitāla pieauguma (ciesti zaudējumi), maksātājs deklarāciju DK par pārskata periodu neiesniedz.

52. Nodokļa maksātājs pārskata perioda deklarācijā DK nenorāda ienākumus no kapitāla pieauguma vai zaudējumus, kuri jau ierakstīti cita pārskata perioda deklarācijā DK. Šādu kārtību piemēro arī tad, ja pārskata periods ietver citu – īsāku – pārskata periodu, par kuru nodokļa maksātājs iesniedz deklarāciju DK.

53. Ja nodokļa maksātājs gūst ienākumus no kapitāla pieauguma, kuri saskaņā ar likumu “Par iedzīvotāju ienākuma nodokli” deklarējami reizi gadā, un tā paša gada ietvaros – ienākumus no kapitāla pieauguma, kas saskaņā ar minēto likumu deklarējami reizi ceturksnī, un šo ienākumu gūšanas ceturkšņi atšķiras, nodokļa maksātājs ienākumus no kapitāla pieauguma, kuri deklarējami par ienākuma gūšanas ceturksni, iekļauj ceturkšņa pārskata perioda deklarācijā DK, bet ienākumus no kapitāla pieauguma, kuri deklarējami par ienākumu gūšanas gadu, – gada pārskata perioda deklarācijā DK.

54. Deklarāciju DK aizpilda šādi:

54.1. aizpilda 3. rindu par ienākuma gūšanas periodu. Ja deklarācija DK aizpildīta par taksācijas gadu, norāda tikai taksācijas gadu. Ja deklarācija DK aizpildīta par ceturkšņa ienākumu, attiecīgā ceturkšņa laukā norāda simbolu “X”. Nerezidents deklarācijā DK izvēles laukā “Nerezidents” izdara atzīmi un norāda taksācijas gadu un mēnesi, kurā gūts ienākums;

54.2. 1. ailē “Ienākuma gūšanas diena” norāda datumu, kurā ir atsavināts kapitāla aktīvs.

54.3. 2. ailē “Ienākuma veids” ieraksta šo noteikumu 3. pielikumā deklarācijā DK “Paskaidrojumi” norādīto ienākuma veida kodu;

54.4. 3. ailē “Ieņēmumi no kapitāla aktīva atsavināšanas” ieraksta līgumā noteikto kopējo darījuma summu. Ja uz darījumu attiecas likuma “Par iedzīvotāju ienākuma nodokli” pārejas noteikumu 50. punkts, 3. ailē norāda ar nodokli apliekamā ienākuma daļu;

54.5. 4. ailē “Saņemtā ieņēmumu daļa” ieraksta kopējo līgumā noteiktās darījuma summas daļu, kuru saņem 1. ailē norādītajā ienākuma gūšanas dienā;

54.6. 5. ailē “Izdevumi, kas saistīti ar kapitāla aktīva iegādi (ar veiktajiem ieguldījumiem)” norāda tikai tādus izdevumus, kuri ir saistīti ar konkrētā kapitāla aktīva iegādi un tajā veiktajiem ieguldījumiem kapitāla aktīva turēšanas laikā vai, ja tiek atsavināti vērtspapīri, ar vērtspapīru konta uzturēšanu un kurus var dokumentāri pierādīt (persona nodrošina dokumentu saglabāšanu vismaz piecus gadus no deklarācijas DK iesniegšanas dienas, kā arī pēc pieprasījuma uzrāda tos Valsts ieņēmumu dienesta amatpersonām). Ja uz darījumu attiecas likuma “Par iedzīvotāju ienākuma nodokli” pārejas noteikumu 50. punkts, 5. ailē ieraksta tikai tos ar iegādi saistītos izdevumus, kas attiecas uz 3. ailē norādīto ienākuma daļu;

54.7. 6. aili “Attiecināmā izdevumu daļa” aizpilda, ja ieņēmumus no kapitāla aktīva saņem vairākos taksācijas periodos pa daļām, norādot izdevumu daļu, kas aprēķināta kā saņemtās atlīdzības daļas dalījums ar kopējo līgumā noteikto atlīdzību, kurš reizināts ar konkrētā kapitāla aktīva izdevumiem, kas saistīti ar kapitāla aktīva iegādi. Uz saņemto rokasnaudu neattiecina izdevumu daļu, bet attiecīgo izdevumu daļu pieskaita pie izdevumu daļas nākamajam saņemtajam ieņēmumam no kapitāla aktīva, kas saņemts pēc rokasnaudas;

54.8. 7. ailē “Ārvalstī samaksātais nodoklis” norādāmā nodokļa summa par ārvalstī gūto ienākumu nedrīkst pārsniegt summu, kas būtu vienāda ar Latvijas Republikā aprēķināto nodokli, piemērojot likuma “Par iedzīvotāju ienākuma nodokli” 15. panta piektajā daļā vai pārejas noteikumu 137. punktā noteikto nodokļa likmi;

54.9. 8. ailē “Apliekamais ienākums no kapitāla aktīva atsavināšanas” norāda:

54.9.1. starpību starp ieņēmumiem no kapitāla aktīva atsavināšanas un izdevumiem, kas saistīti ar kapitāla aktīva iegādi, ja ieņēmumus no kapitāla aktīva saņem vienā pārskata periodā;

54.9.2. starpību starp saņemto ieņēmumu daļu un attiecināmo izdevumu daļu, ja ieņēmumus no kapitāla aktīva saņem vairākos pārskata periodos;

54.10. 9. ailē “Aprēķinātais (vai ieturētais) iedzīvotāju ienākuma nodoklis” norāda aprēķināto nodokļa summu, kuru iegūst, 8. ailē aprēķināto apliekamo ienākumu reizinot ar likumā “Par iedzīvotāju ienākuma nodokli” noteikto nodokļa likmi ienākumam no kapitāla pieauguma, vai norāda ieturēto nodokļa summu, neizmantojot aprēķina formulu. Ja apliekamais ienākums 8. ailē ir ar negatīvu vērtību, tad aprēķināto nodokļa summu norāda ar negatīvu vērtību;

54.11. rindas “Kopā” 3. ailē ieraksta tikai tos ieņēmumus no kapitāla aktīva atsavināšanas, kuru daļa nav norādīta 4. ailē;

54.12. rindas “Kopā” 5. ailē ieraksta tikai tos izdevumus, kuru daļa nav norādīta 6. ailē;

54.13. rindas “Kopā” 9. ailē ieraksta visu rindu pozitīvo un negatīvo vērtību kopsummu. Ja kopsumma ir negatīvs skaitlis, minētajā rindas ailē norāda “0”.

55. Deklarāciju DK neaizpilda, ja gūts ienākums no kapitāla, kas nav kapitāla pieaugums (arī ienākums no parāda instrumentu atsavināšanas vai ieguldījumu konta).

56. Ja par plānoto darījumu nodokļa maksātājs ir saņēmis avansa maksājumu, kas ir norādīts deklarācijā DK, un iedzīvotāju ienākuma nodoklis no tā ir ieskaitīts budžetā, bet darījums nenotiek un nodokļa maksātājs atmaksā avansa maksājumu pircējam, nodokļa maksātājs Valsts ieņēmumu dienestā iesniedz precizētu deklarāciju DK par attiecīgo pārskata periodu saskaņā ar likumu “Par nodokļiem un nodevām”.

57. Ja nodokli no ārvalstī gūtā ienākuma no kapitāla pieauguma ārvalstī maksā pēc attiecīgā pārskata perioda deklarācijas DK iesniegšanas, nodokļa maksātājs Valsts ieņēmumu dienestā iesniedz precizētu deklarāciju DK par attiecīgo pārskata periodu.

**XII. Deklarācijas DK pielikuma aizpildīšanas kārtība**

58. Deklarācijas DK pielikumu aizpilda nodokļa maksātājs, kuram taksācijas gadā ir uzsākti, bet nav pabeigti darījumi ar kapitāla aktīviem.

59. Nodokļa maksātājs rezidents deklarācijas DK pielikumā norāda visus taksācijas periodā uzsāktos, bet nepabeigtos darījumus ar kapitāla aktīviem Latvijas Republikā vai ārvalstīs. Nodokļa maksātājs nerezidents deklarācijas DK pielikumā norāda taksācijas periodā uzsāktos, bet nepabeigtos darījumus no Latvijas Republikā esošu kapitāla aktīvu atsavināšanas. Deklarācijas DK pielikumu par taksācijas gadu iesniedz Valsts ieņēmumu dienestā reizi gadā līdz taksācijas gadam sekojošā gada 1.jūnijam.

60. Deklarācijas DK pielikumu aizpilda šādi:

60.1. 1. ailē “Darījuma uzsākšanas diena” norāda hronoloģiskā secībā pirmā darījuma elementa dienu, kas apliecina, ka darījums ir uzsākts taksācijas gadā. Darījuma elements, kas var liecināt, ka darījums ir uzsākts, var būt saņemtā rokasnauda, līguma noslēgšana par nodomu atsavināt kapitāla aktīvu, avansam pielīdzināms maksājums un risku pāreja;

60.2. 3. ailē “Darījuma partnera reģistrācijas numurs (fiziskajai personai – personas kods)” norāda informāciju par darījuma partneri. Ja darījuma partneris ir fiziskā persona – Latvijas Republikas rezidents, 3. ailē norāda darījuma partnera personas kodu. Ja darījuma partneris ir fiziskā persona – Latvijas Republikas nerezidents, 3. ailē norāda darījuma partnera personas kodu, ja tāds ir personai tās rezidences valstī, vai personas dzimšanas gadu, mēnesi un datumu. Ja darījuma partneris ir juridiskā persona, 3. ailē norāda darījuma partnera reģistrācijas numuru;

60.3. 4. ailē “Darījuma partnera nosaukums (fiziskajai personai – vārds, uzvārds)” norāda darījuma partnera nosaukumu (juridiskai personai) vai vārdu, uzvārdu (fiziskajai personai);

60.4. 5. ailē “Informācija par darījuma partneri – Latvijas Republikas nerezidentu” norāda darījuma partnera rezidences valsti;

60.5. 6. ailē “Sagaidāmā ienākuma gūšanas gads, mēnesis” norāda gadu un mēnesi, kad nodokļa maksātājs sagaida ienākumu saistībā ar uzsākto darījumu, ja samaksa ir paredzēta nākamajos taksācijas gados pēc darījuma uzsākšanas.

61. Ja nodokļa maksātājs veicis darījumu ar kapitāla aktīviem (tai skaitā kapitāla daļu un akciju apmaiņu, kā rezultātā ir iegūtas citas kapitāla daļas vai akcijas, nesaņemot cita veida atlīdzību), taču ienākuma gūšanas diena no kapitāla pieauguma atbilstoši kārtībai, kādā iedzīvotāju ienākuma nodokļa aprēķināšanas vajadzībām nosakāma ienākuma gūšanas diena, ir atlikta uz citu – vēl nezināmu – taksācijas periodu, maksātājs neaizpilda 6. aili “Sagaidāmā ienākuma gūšanas gads, mēnesis”, bet sadaļā “Papildu informācija” norāda kapitāla aktīvu veidu, ar kuriem veikts darījums, to iegādes vērtību, veiktā darījuma veidu un vērtību.

**XIII. Ienākuma precizēšanas deklarācijas GD aizpildīšanas kārtība**

62. Nodokļa maksātājs aizpilda ienākuma precizēšanas deklarāciju GD vienā no šādiem gadījumiem:

62.1. kādā no taksācijas gada ceturkšņiem ir ciesti zaudējumi, kurus var segt no ienākuma no kapitāla pieauguma, bet zaudējumi nav segti pilnībā;

62.2. zaudējumi saskaņā ar šo noteikumu 51. punktu iepriekš nav deklarēti, bet taksācijas gadā ir gūti ienākumi no kapitāla pieauguma;

62.3. ienākuma izmaksātājs iedzīvotāju ienākuma nodokli no kapitāla aktīvu atsavināšanas ir ieturējis ienākuma izmaksas vietā. Šajā gadījumā pazīmes laukā “Nerezidents” izdara atzīmi.

63. Ienākuma precizēšanas deklarāciju GD aizpilda šādi:

63.1. 1. ailē “Darījuma periods” norāda darījuma periodu (ceturksni vai gadu) no deklarācijas DK vai periodu (datumu), kurā darījums ir noticis, ja darījums nav deklarēts;

63.2. 2. ailē “Darījuma veids” ieraksta šo noteikumu 3. pielikumā ienākuma precizēšanas deklarācijā GD “Paskaidrojums” norādīto darījuma veida kodu;

63.3. 3. ailē “Ieņēmumi no kapitāla aktīva atsavināšanas” ieraksta deklarācijas DK 3. ailē “Ieņēmumi no kapitāla aktīva atsavināšanas” norādīto summu, ja šajā rindā nav aizpildīta 4. aile, vai deklarācijas DK 4. ailē “Saņemtā ieņēmumu daļa” norādīto summu, ja šajā rindā ir aizpildīta 4. aile, vai līgumā noteikto darījuma summu, kas attiecas uz taksācijas gadu, ja darījums iepriekš nav deklarēts;

63.4. 4. ailē “Izdevumi, kas saistīti ar kapitāla aktīva iegādi (ar veiktajiem ieguldījumiem)” ieraksta deklarācijas DK 5. ailē “Izdevumi, kas saistīti ar kapitāla aktīva iegādi” norādīto summu, ja šajā rindā nav aizpildīta 6. aile, vai deklarācijas DK 6. ailē “Attiecināmā izdevumu daļa” norādīto summu, ja šajā rindā ir aizpildīta 6. aile, vai tikai tos izdevumus, kuri ir saistīti ar konkrētā kapitāla aktīva iegādi, vai – attiecībā uz vērtspapīriem – vērstpapīru konta uzturēšanas izdevumus, kurus var dokumentāri pierādīt, ja darījums iepriekš nav deklarēts;

63.5. 5. ailē “Apliekamais ienākums no kapitāla aktīvu atsavināšanas” norāda starpību starp ieņēmumiem no kapitāla aktīva atsavināšanas un izdevumiem, kas saistīti ar kapitāla aktīva iegādi (3.–4. aile);

63.6. 6. ailē “Aprēķinātais (ieturētais) iedzīvotāju ienākuma nodoklis atbilstoši taksācijas gada laikā iesniegtajai deklarācijai DK” ieraksta deklarācijas DK rindas “Kopā” 9. ailē norādīto skaitļu kopsummu. Ja deklarāciju iesniedz atbilstoši šo noteikumu 62.3. apakšpunktā noteiktajam, 6. ailē norāda nodokļa summu, kuru ienākuma izmaksātājs ieturējis ienākuma izmaksas vietā;

63.7. 7. ailē “Aprēķinātais iedzīvotāju ienākuma nodoklis” norāda nodokli, kuru aprēķina, apliekamo ienākumu (5. aile) reizinot ar nodokļa likmi kapitāla pieaugumam. Rindas “Kopā” 7. ailē ieraksta aprēķināto iedzīvotāju ienākuma nodokļa kopsummu. Ja aprēķinātā kopsumma ir negatīvs skaitlis, norāda “0”;

63.8. 8. ailē “Pārmaksātais iedzīvotāju ienākuma nodoklis” ieraksta 6. un 7. ailes rindā “Kopā” norādīto skaitļu starpību.

64. Ja deklarācija DK par attiecīgo pārskata periodu ir precizēta, atbilstošus precizējumus veic arī ienākuma precizēšanas deklarācijā GD.

65. Nodokļa maksātājs nodrošina dokumentu uzglabāšanu vismaz piecus gadus no ienākuma precizēšanas deklarācijas GD iesniegšanas dienas, kā arī pēc pieprasījuma uzrāda tos Valsts ieņēmumu dienesta amatpersonām.

**XIV. Noslēguma jautājumi**

66. Noteikumus piemēro, aizpildot deklarāciju par 2018. taksācijas gadu un turpmākajiem taksācijas gadiem.

67. Atzīt par spēku zaudējušiem Ministru kabineta 2012. gada 21. augusta noteikumus Nr. 568 “Noteikumi par iedzīvotāju ienākuma nodokļa deklarācijām un to aizpildīšanas kārtību” (Latvijas Vēstnesis, 2012, 133. nr.; 2013, 198. nr.; 2014, 185. nr.; 2016, 123. nr.).

Ministru prezidents M. Kučinskis

Finanšu ministre D. Reizniece-Ozola